title: Tykkimiehet

text: Tykistön perinneyhdistys käynnisti kenttätykistömuseohankkeen, ja ensin järjestettiin kenttätykistönäyttely Sotamuseolla vuonna 1973. Näyttelystä saatua kokemusta hyödyntäen perustettiin Tykkimiehet ry:n ylläpitämä Tykistömuseo Niinisaloon 2.7.1977. Tykistömuseo siirrettiin keskeisemmälle paikalle Hämeenlinnaan vuosina 1995-1997 ja se nimettiin Suomen Tykistömuseoksi vuonna 2004.


title: Tykkimiehet

text: Suomen Tykistömuseon virallisia päättäjäisiä vietettiin juhlallisesti Hämeenlinnassa 4.12.2012 ja museon toiminta siirtyi uudelle museoyhdistykselle Suomen Tykistö-, Pioneeri- ja Viestimuseoyhdistykselle. Tykistömuseo jatkoi 1.1.2013 alkaen toimintaansa Museo Militariana. Tykkimiehet ry on edelleen mukana ylläpitämässä Museo Militariaa yhdessä Pioneeriaselajin Liitto ry:n sekä Viestikiltojen Liitto ry:n kanssa.


title: Tykkimiehet

text: Tykkimiehet ry:n toiminnan keskeisiä tavoitteitaYhdistyksen puheenjohtajina ovat toimineetYhdistyksen toiminnanjohtajana on evl Kari Halonen.


title: Lady Gagan diskografia

text: Yhdysvaltalaisen pop-laulaja-lauluntekijä Lady Gagan diskografia käsittää kaksi studioalbumia, kolme kokoelma-albumia, neljä EP-levyä ja 15 singleä. Lisäksi Lady Gaga on esiintynyt muiden artistien kanssa ja sanoittanut kappaleita lukuisille muille artisteille.


title: Lady Gagan diskografia

text: Kokoelma-albumeista kaksi on julkaistu kansainvälisille markkinoille, yksi vain Japanin markkinoille. EP-levyistä kaksi ensimmäistä ei päässyt suurimpien maiden listoille, kun taas kolmas pääsi.


title: Lady Gagan diskografia

text:
Seuraavat Lady Gagan kappaleet on julkaistu singleinä.
Seuraavissa muiden artistien singleinä julkaistuissa kappaleissa Lady Gaga laulaa sivuosassa.


title: Lady Gagan diskografia

text:
Seuraavia Lady Gagan kappaleita ei ole julkaistu virallisina singleinä vaan ne on julkaistu vain artistin albumin promootion vuoksi.
Seuraavia Lady Gagan kappaleita ei ole julkaistu singleinä, mutta ne ovat päässeet listoille.


title: Lady Gagan diskografia

text: Seuraavia kappaleita ei ole julkaistu singleinä eivätkä ne esiinny Lady Gagan albumeilla. Gaga esiintyy "Video Phonen" virallista singleä myöhemmässä remix-versiossa, joka julkaistiin singlenä.


title: Lady Gagan diskografia

text:
! scope="col" rowspan="1" style="width:10em;" | nimi
! scope="col" rowspan="1" style="width:16em;" | albumin tiedot
! scope="col" colspan="16" | korkeimmat listasijoitukset
! scope="col" rowspan="1" style="width:12em;" | myynti
! scope="col" rowspan="1" style="width:13em;" | myyntipalkinnot
! AUS || AUT || CAN || ES || FIN || FRA || GER || IRE || IT || JAP || NL || NZ || SWE || SWI || UK || USA


title: Sun täytyy

text: "Sun täytyy" on rap-artisti Cheekin ensimmäinen singlejulkaisu hänen kolmannelta "Kasvukipuja" -nimiseltä studioalbumilta. Singlellä vierailee Sami Saari. Kappaleella Cheek sanoo: "Ei vaan pysty, liian hapokasta.". Tämä lentävä lause liitetään Olli Hokkaseen. Kappaleesta on julkaistu myös musiikkivideo.


title: Obsidian Entertainment

text: Obsidian Entertainment on 2003 perustettu yhdysvaltalainen pelitalo. Yrityksen perustivat Black Isle Studiosin entiset työntekijät studion sulkemisen seurauksena.


title: Obsidian Entertainment

text: Vuonna 2018 ilmoitettiin Microsoft Studiosin ostavan yhtiön.


title: Luettelo vuoden 1969 miehittämättömistä avaruuslennoista

text: Vuonna 1969 tehtiin 155 avaruusaluksen laukaisua, joista kuuluisin oli Apollon kuulento.


title: Torres del Painen kansallispuisto

text: Torres del Painen kansallispuisto on Patagoniassa eteläisessä Chilessä sijaitseva kansallispuisto, jonka alueella on runsaasti vuoria, jäätiköitä, järviä ja jokia. Keskeinen osa kansallispuistoa ovat Cordillera del Painen vuoret. Kansallispuistossa on eri pituisia retkeilyreittejä: lyhimmät ovat päiväretkiä, pidemmät kestävä neljästä viiteen päivään, pisimmät 8–9 päivää. Pitkille vaelluksille suositellaan kunnollisia retkeilyvarusteita, karttaa ja kompassia.


title: Torres del Painen kansallispuisto

text: Puisto sijaitsee 112 kilometriä Puerto Natalesista ja 312 kilometriä Punta Arenasista pohjoiseen.


title: Torres del Painen kansallispuisto

text: Puistossa on Nordenskiöldinjärvi, joka on nimetty tutkimusmatkailija Otto Nordenskjöldin mukaan.


title: Euroliiga-kausi 2006–2007

text: Euroliigakausi 2006-2007 oli seitsemäs ULEB-liiton järjestämä kansainvälinen koripalloturnaus. Edellisvuoden mestari oli CSKA Moskova ja Final Four pelattiin Athens Olympic Indoor Hallissa Ateenassa.


title: Euroliiga-kausi 2006–2007

text: Joukkueet jaettiin kolmeen kahdeksan joukkueen lohkoon, joiden viisi parasta pääsivät jatkoon. Jokainen joukkue pelasi kahdesti yhtä joukkuetta vastaan. Pelattiin 24. lokakuuta 2006 - 1. helmikuuta 2007.


title: Euroliiga-kausi 2006–2007

text: Joukkueet jaettiin neljään neljän joukkueen lohkoon. Taas joukkueet pelasivat kahdesti toisiaan vastaan. Lohkojen kaksi parasta pääsivät jatkoon. Pelattiin 14. helmikuuta - 22. maaliskuuta 2007.


title: Euroliiga-kausi 2006–2007

text: Lohkojen ensimmäiset pelaavat toisen lohkon toisiksi sijoittuneita päin. Pelit pelattiin paras kolmesta-menetelmällä. Pelattiin 3. huhtikuuta - 12. huhtikuuta.


title: Euroliiga-kausi 2006–2007

text: Pelit pelattiin kerrasta poikki-periaatteella. Semifinaalien voittajat etenivät loppuotteluun ja häviäjät pronssipeliin. Pelit pelattiin Ateenassa 4. toukokuuta - 6. toukokuuta.


title: Euroliiga-kausi 2006–2007

text: *Äänestyksessä Dimitris Diamantidisin ja Theodoros Papaloukasin kesken tuli tasapeli, jonka takia mukana on poikkeukselliseti kuusi pelaajaa.


title: Euroliiga-kausi 2006–2007

text: "* Eivät olleet tilastokelpoisia, koska heillä ei ollut tarvittavaa pelimäärää."


title: Kuosmala

text: Kuosmala on kylä Juvalla.


title: Kuosmala

text: Kuosmala on juvalaisittain varsin iso, siellä on kyläkoulu ja kyläkauppa.


title: Vehmaa (Juva)

text: Vehmaa on kylä Juvalla. Kylä sijaitsee viisi kilometriä Juvan keskustasta länteen Virtasalmentien varrella. Vehmaa on tunnettu Vehmaan kartanostaan, joka nykyään on erikoistunut luomuviljelyyn. Kartanon pihapiirissä toimii palkittu englantilainen teehuone, Teahouse of Wehmais () sekä myymälä Wehmais Deli&Deco. Aiemmin pihapiirissä oli myös Butiken på Landet vaatemyymälä. Kylässä on ennen toiminut peruskoulu.


title: Luettelo vuoden 1968 miehittämättömistä avaruuslennoista

text: Vuonna 1968 tehtiin 166 avaruusaluksen laukaisua, joista muutama oli miehitettyjä.


title: Asesulfaami K

text: Asesulfaamikalium eli asesulfaami K on kaloriton keinotekoinen makeutusaine. Se on 180–200 kertaa makeampi kuin sakkaroosi, yhtä makea kuin aspartaami ja puoliksi niin makea kuin sakariini. Aineen elintarvikelisäainekoodi on E 950 ja sitä käytetään usein keinotekoisesti makeutetuissa virvoitusjuomissa. Aineen makeuden havaitsi vahingossa saksalainen kemisti Karl Clauß vuonna 1967.


title: Piikkimakrillit

text: Piikkimakrillit (Carangidae) on heimo ahvenkalojen lahkossa. Piikkimakrillit käsittää 148 lajia 30:ssä suvussa. Suurin osa lajeista elää merivedessä, harvat murtovedessä. Piikkimakrilleja tavataan sekä Atlantilla, Tyynellämerellä että Intian valtamerellä. Ne ovat nopeasti uivia saalistajia. Piikkimakrillit ovat tärkeitä saaliskaloja sekä ammatti- että urheilukalastajille. Heimon suurin laji on jättipiikkimakrilli ("Caranx ignobilis"), joka saavuttaa 1,7 metrin pituuden; suurin osa lajeista on kuitenkin 25-100 cm pitkiä.


title: Piikkimakrillit

text: Piikkimakrillien heimoon kuuluu FishBasen mukaan neljä alaheimoa.


title: Koripallon Euroopan-mestaruuskilpailut 2001

text: Vuoden 2001 koripallon EM-kisat järjestettiin Turkissa 31. elokuuta–9. syyskuuta. Kisat järjestettiin 32. kerran.


title: Etelänkalkkunasarvekas

text: Etelänkalkkunasarvekas ("Bucorvus leadbeateri") on sarvekkaiden heimoon kuuluva lintu sekä suurin sarvekas. Se liikkuu lähes yksinomaan maassa.


title: Etelänkalkkunasarvekas

text: Etelänkalkkunasarvekas on suuri lintu, se kasvaa pituudeltaan 90–130 cm pitkäksi. Koiras painaa 3,5–6,2 kg ja naaras painaa 2,2–4,6 kg. Koiras on naarasta suurempi. Höyhenpuku on lähes kaikkialta musta. Siipien kärkien suuret sulat ovat valkoisia. Silmien ympärystö ja kurkun alue ovat paljaita. Ne ovat punaisia, mutta naarailla punaisessa nahassa on sinisiä alueita.


title: Etelänkalkkunasarvekas

text: Etelänkalkkunasarvekasta tavataan päiväntasaajan eteläpuolisessa Afrikassa.


title: Etelänkalkkunasarvekas

text: Etelänkalkkunasarvekkaat elävät metsäisillä mailla, savanneilla ja ruohikkoisilla alueilla. Niitä on tavattu korkeimmillaan kolmen kilometrin korkeudessa.


title: Etelänkalkkunasarvekas

text: Etelänkalkkunasarvekkaat ovat lihansyöjiä. Ne pyydystävät lähes jatkuvasti pieniä eläimiä, kuten hyönteisiä, heinäsirkkoja, kovakuoriaisia, skorpioneja ja termiittejä. Kuivan kauden aikana ne syövät etanoita, sammakoita ja konnia. Joskus etelänkalkkunasarvekkaat syövät suurempia saaliita kuten käärmeitä, liskoja, rottia, jäniksiä, oravia ja kilpikonnia. Ne saattavat syödä myös haaskoja, hedelmiä ja siemeniä.


title: Etelänkalkkunasarvekas

text: Etelänkalkkunasarvekkaat orsivat puissa. Ne elävät enintään kahdeksan linnun ryhmissä. Alue voi olla 100 km²:n kokoinen.


title: Etelänkalkkunasarvekas

text: Pesät ovat reikiä puissa tai kalliojyrkänteellä. Ne on vuorattu kuivilla lehdillä. Sisäänkäyntiä ei ole muurattu kiinni kuten sarvinokilla. Naarat munivat 1–3 munaa, joita ne hautovat 37–43 päivää. Poikaset ovat aluksi vaaleanpunaisia, mutta ne muuttuvat mustiksi kolmen päivän kuluessa. Nuoret linnut varttuvat lentokykyisiksi noin 85 päivässä. Ne saavuttavat sukukypsyyden neljän–kuuden vuoden iässä.


title: Etelänkalkkunasarvekas

text: Etelänkalkkunasarvekas luokitellaan vaarantuneeksi lajiksi. Syynä tähän on sopivien elinympäristöjen nopea väheneminen eteläisessä Afrikassa.


title: Progress Station

text: Progress (venäjäksi Прогресс) on Venäjän (aiemmin Neuvostoliitto) omistama tutkimusasema Antarktiksella Brydzinlahden rannikolla.


title: Progress Station

text: Asema perustettiin 1. huhtikuuta vuonna 1988, mutta siirrettiin muualle 26. tammikuuta 1989. Asema oli tyhjillään vuosien 2000 ja 2003 välisen ajan. Asemalle mahtuu 77 työntekijää kesällä, mutta 20 talvella ja se sijaitsee 64 metrin korkeudella merenpinnan tasosta.


title: Progress Station

text: Lokakuun neljäs vuonna 2008 asemalla riehui tulipalo, joka aiheutti yhden ihmisen kuoleman ja vahinkoa aseman laitteistolle.


title: Pyövelitkin kuolevat

text: Pyövelitkin kuolevat ("Hangmen Also Die!") on Fritz Langin ohjaama toiseen maailmansotaan sijoittuva yhdysvaltalainen draamaelokuva vuodelta 1943. Sen käsikirjoitti John Wexley Langin ja Bertolt Brechtin tarinan pohjalta. Elokuvan keskeisimmissä rooleissa ovat Hans Heinrich von Twardowski, Brian Donlevy, Walter Brennan ja Anna Lee. "Pyövelitkin kuolevat" perustuu löyhästi Böömin ja Määrin protektoraatin käskynhaltijan Reinhard Heydrichin murhaan.


title: Pyövelitkin kuolevat

text: Heydrichin murhan jälkeen Lang ja Brecht alkoivat suunnitella aiheeseen liittyvää fiktiivistä elokuvaa vuonna 1942. Brecht ei puhunut englantia, joten saksaa osaava John Wexley palkattiin auttamaan käsikirjoituksen kirjoittamisessa. Brechtin ja Wexleyn yhteistyöstä muodostui ongelmallinen, sillä heistä tuli toistensa kilpailijoita. Brecht kertoi Wexleylle ideoitaan saksaksi, ja Wexley saneli ne eteenpäin lisäten omia ajatuksiaan.


title: Pyövelitkin kuolevat

text: Elokuvan kuvakset alkoivat lokakuussa 1942. Langin ja Brechtin suhde oli tässä vaiheessa muuttunut heikoksi, ja Brechtin mukaan ensimmäinen kuvattu kohtaus oli sellainen, jonka sekä hän että Wexley olivat hylänneet. Praha lavastettiin General Service Studion tiloihin sota-ajan rajoitetulla pienellä budjetilla.


title: Pyövelitkin kuolevat

text: Jälkituotannon aikana Lang haukkui Anna Leen roolisuoritusta. Lang oli ottanut Leen jo kuvausten aikana silmätikukseen.


title: Pyövelitkin kuolevat

text: Vaikka elokuvan tuotannossa oli vaikeutensa, "Pyövelitkin kuolevat" sai posiitivisen vastaanoton sekä yleisöltä että pääsääntöisesti myös kriitikoilta. Elokuva oli ehdokkaana kahteen Oscar-palkintoon, kun Hanns Eisler oli ehdolla parhaasta musiikista draama- tai komediaelokuvaan ja Jack Whitney parhaasta äänityksestä.


title: Rusovatsalehvi

text: Rusovatsalehvi ("Chloropsis hardwickii") on Etelä- Kaakkois- ja Itä-Aasiassa tavattava irenoihin kuuluva varpuslintu.


title: Rusovatsalehvi

text: Rusovatsalehvi on kooltaan noin 19–21 cm. Rusovatsalehvikoiras on selästään ja päästään vihreä. Päässä on kurkusta silmiin ulottuva sinisenmusta alue. Nokasta lähtee kirkkaamman sininen alaspäin kaartuva juova. Vatsa on rusehtavan keltainen. Siiven reunat ovat violetinsiniset. Naaraalta puuttuu pään musta väri. Rusovatsalehvi on heimonsa ainoa laji, jonka vatsa on keltainen.


title: Rusovatsalehvi

text: Rusovatsalehvin levinneisyys ulottuu Intiasta Kiinaan. Laji elää ikivihreissä vuoristometsissä aina 2 000 metrin korkeuteen.


title: Rusovatsalehvi

text: Lajilla on tapana laulaa korkealla puissa erityisesti aikaisin aamulla ja illalla juuri ennen hämäränaikaa. Pesänsä laji rakentaa muiden lehvien tavoin korkealle puuhun. Ravintonaan laji käyttää hyönteisiä, hedelmiä ja kasvien mettä.


title: Kissahait

text: Kissahait ("Scyliorhinidae") on luomihaikalojen lahkoon kuuluva rustokalaheimo. Kissahait käsittää 147 lajia 16 suvussa. Suurin osa kissahailajeista on 60-70 cm pitkiä, mutta "Apristurus gibbosus" saattaa kasvaa jopa neljä metriä pitkäksi.


title: Piikkihaikalat

text: Piikkihaikalat ("Squaliformes") on yksi leveäsuisiin kuuluvista rustokalojen lahkoista. Se on jaettu seitsemään heimoon, joissa on yhteensä noin 80 lajia. Ryhmän kaloja ovat muiden muassa piikkihai, leikkurihai ja holkeri.


title: Piikkihaikalat

text: Monet lahkon kaloista elävät syvissä vesissä.


title: Seeprasarvihai

text: Seeprasarvihai ("Heterodontus zebra") on itäisessä Aasiassa ja luoteisessa Australiassa elävä sarvihaikalojen lahkon rustokalalaji. Seeprasarvihai kasvaa noin 120 cm pitkäksi.


title: Erään merkin varjossa

text: Erään merkin varjossa () on Fritz Langin ohjaama yhdysvaltalainen film noir -elokuva vuodelta 1944. Se perustuu Graham Greenen romaaniin "The Ministry of Fear".


title: 816 Naval Air Squadron

text: 816 Naval Air Squadron (816 NAS) oli Britannian Kuninkaallisen laivaston ilmavoimien lentolaivue toisessa maailmansodassa. Laivue siirrettiin sodan jälkeen Australian laivaston ilmavoimille, jossa se palvelee tänäkin päivänä kalustonaan S-70 Seahawk helikopterit.


title: 816 Naval Air Squadron

text: Laivue perustettiin 3. lokakuuta 1939 "HMS Furiousilla" kalustonaan yhdeksän Fairey Swordfishiä sukellusveneiden torjuntaan ja iskulaivueeksi Pohjois-Atlantin saattueille. Laivue teki toisen maailmansodan ensimmäisen torpedohyökkäyksen huhtikuussa 1940 Norjan taisteluiden aikana. Suunniteltu vaihto kellukekoneisiin peruutettiin Ranskan puolustuksen romahdettua ja laivue siirrettiin kesäkuussa takaisin tukialukselle. Laivue suoritti syyskuussa Saksan laivaston taisteluristeilijä "Scharnhorstia" vastaan hyökkäyksen, ja se hyökkäsi 22. syyskuuta Trondheimin satamassa olevia aluksia vastaan menettäen viisi lentokonetta.


title: 816 Naval Air Squadron

text: Laivue liitettiin maaliskuussa 1941 rannikkolennostoon ja se toimi Hollannin ja Ranskan rannikon kohteita vastaan. Kolme laivueen koneista liitettiin huhtikuussa RNAS Detlingiin X-lentueeksi, mitä käytettiin muodostettaessa 821 laivuetta. Laivue siirrettiin kesäkuussa "HMS Furiousille" sukellusveneiden torjuntaan, kun Royal Air Forcen lentokoneita kuljetettiin Maltan puolustuksen tueksi. Paluumatkalla laivue siirrettiin "HMS Ark Royalille", missä se palveli tukialuksen uppoamiseen 13. marraskuuta saakka. Laivueen jäljelle jääneet koneet liitettiin laivueeseen 812.


title: 816 Naval Air Squadron

text: Laivue perustettiin uudelleen 1. helmikuuta 1942 Palisadesissa Jamaikalla kalustonaan neljä Fairey Swordfishiä. Laivue siirrettiin "HMS Avengerille" suojaamaan saattuetta Yhdysvalloista Englantiin. Laivueen matkalla kärsimät kahden koneen tappiot täydennettiin ja sitten se liitettiin rannikkolennostoon. Laivue siirrettiin helmikuussa 1943 "HMS Dasherille" suojaamaan Jäämeren saattueita, mutta se kärsi suuria tappioita tukialuksen räjähtäessä 27. maaliskuuta ollessaan harjoittelemassa Firth of Clydessä.


title: 816 Naval Air Squadron

text: Laivue täydennettiin RNAS Machrihanishissa ja toukokuusta alkaen se kykeni Englannin kanaalin meriliikenteen häirintään. Laivue siirrettiin kesäkuussa pohjoisemmaksi RNAS Fearniin ja siihen muodostettiin hävittäjälentue laivueesta 895 siirretyistä Supermarine Seafire LIIc koneista. Seafiret siirrettiin kaksi kuukautta myöhemmin laivueeseen 897. Laivue sai kuitenkin vastaanottaa Supermarine Seafire Ib -koneita ja sen Swordfish vahvuus nostettiin kuudesta yhdeksään. Laivue siirrettiin "HMS Trackerille" Pohjois-Atlantin saattueiden suojaamiseksi.


title: 816 Naval Air Squadron

text: Laivueen Seafiret vaihdettiin tammikuussa 1944 Grumman Wildcat IV -koneisiin ja se siirrettiin "HMS Chaserille" Jäämeren saattueiden suojaksi. Laivueen koneet avustivat hävittäjä "HMS Onslaughtia" upottamaan saksalaisen sukellusveneen ja upottivat itse U-366:n ja U-973:n. Kesäkuussa 1944 laivueen Wildcatteja käytettiin 833 laivueen perustamiseen, jolloin laivueen Swordfishien lukumäärä kasvatettiin kahteentoista. Laivue siirtyi toimimaan maakentiltä Englannin kanaalin alueella ja tukemaan Normandian maihinnousua. Laivue lakkautettiin 1. elokuuta 1944 Perranporthissa, jolloin sen henkilöstö siirrettiin laivueeseen 836.


title: 816 Naval Air Squadron

text: Laivue perustettiin uudelleen 1. helmikuuta 1945 RNAS Lee-on-Solentissa kalustonaan 18 Fairey Barracuda Mk II -konetta. Laivue sijoitettiin uudelle kevyelle tukialukselle. Laivueen kalustoksi vaihdettiin heinäkuussa 1945 Hawker Firefly FR.1. Laivue lakkautettiin 1. heinäkuuta 1948 Lee-on-Solentissa "HMS Oceanin" palattua kotimaahan.


title: 816 Naval Air Squadron

text: Laivue perustettiin uudelleen 24. elokuuta 1948 RNAS Eglingtonissa kalustonaan Fairey Firefly AS.5 -koneet ja päällikkönään komentajakapteeni C. R. J. Coxon. Laivue muodosti yhdessä laivueen 805 kanssa Australian laivaston lentotukialus HMAS "Sydneyn" 20. Tukialuslentorykmentin, joka siirrettiin 15. helmikuuta 1949 alukselle koulutettavaksi. Se lähti 12. huhtikuuta kohti Australiaa, jonne saavuttiin 25. toukokuuta.


title: 816 Naval Air Squadron

text:
Laivue siirrettiin maihin Nowran lentotukikohtaan (HMAS Albatros), joka oli Australian laivaston ensimmäinen maatukikohta. Se palasi lentotukialukselle tammikuun puolessa välissä 1951, mistä se palasi huhtikuussa Nowraan. Laivue liitettiin kesäkuussa 1953 "HMAS Vengeancelle" yhdessä laivueen 805 kanssa. Se ei palvellut aluksen kannella kuin lyhyitä hetkiä ennen lakkauttamistaan 27. huhtikuuta 1955 Nowrassa.
Laivue perustettiin uudelleen 15. elokuuta 1955 Culdrosessa kalustonaan seitsemän Fairey Gannet AS.1 sukellusveneentorjuntakonetta. Laivue siirrettiin helmikuussa 1956 "HMAS Melbournella" Australiaan, jonne saavuttiin 23. huhtikuuta. Siihen liitettiin heinäkuussa 1964 lentue de Havilland Sea Venom FAW.53 joka sään hävittäjiä. Se lakkautettiin 25. elokuuta 1967 Nowrassa.
Laivue perustettiin 10. tammikuuta 1968 Nowrassa kalustonaan neljätoista Grumman S-2E Trackeriä, jotka olivat 21. marraskuuta 1967 saapuneet Australiaan "HMAS Melbournen" mukana. Australian laivastossa otettiin pian perustamisen jälkeen käyttöön Yhdysvaltain laivaston yksiköiden etuliitteet, jolloin laivueen nimeksi vaihtui VS816 (kiinteä siipisin ilmaa raskaammin aluksin varustettu sukellusveneentorjuntayksikkö).


title: 816 Naval Air Squadron

text: Pääosa laivueen ja sen sisarlaivueen VC851:n Trackereistä tuhoutui 4. joulukuuta 1976 hangaaripalossa Nowrassa. Kolmea lukuun ottamatta kaikki joko tuhoutuivat tai tulivat korjauskelvottomiksi. Paloon syylliseksi todettiin 19-vuotias henkisesti sairas laivueenjäsen. Tilannetta paransi se, että kuusi Trackeria oli tilattu lokakuussa hieman ennen paloa ja niiden toimituksen piti käynnistyä joulukuussa. Laivue lakkautettiin 2. heinäkuuta 1982 perustamispaikassaan.


title: 816 Naval Air Squadron

text:
Laivue perustettiin 9. helmikuuta 1984 Nowrassa nimellä HU816 kalustonaan Westland Wessex helikopterit. Laivue sijoitettiin "HMAS Tobrukille". Se lakkautettiin 30. kesäkuuta 1987, jolloin se palautti kalustonsa laivueelle 723. Laivueen perustamista pidettiin todennäköisenä 1988, jolloin sen kalustona olisivat olleet Sikorsky S-70B Seahawk helikopterit, mutta sen sijaan perustettiin koulutusyksikkö (). Koulutusyksikön toiminta keskeytettiin Irakin sodan vuoksi 2. elokuuta 1990.
Laivue perustettiin (virallisesti) uudelleen 23. heinäkuuta 1992 Persian lahdella "HMAS Canberran" ja "HMAS Darwinin" kannella olleista lentueista. Laivueen kalustona olivat S-70B-2 Seahawkit. Laivue palvelee edelleen lentueittain Adelaide-luokan ohjusfregateilla.


title: 825 Naval Air Squadron

text: 825 Naval Air Squadron (825 NAS) oli Britannian Kuninkaallisen laivaston ilmavoimien lentolaivue. Laivue osallistui toiseen maailmansotaan sen useimmilla sotanäyttämöillä, sekä myöhemmin Korean sotaan ja Falklandin sotaan.


title: 825 Naval Air Squadron

text: Laivue muodostettiin lokakuussa 1934 numeroimalla uudelleen 824 laivue. Toisen maailmansodan syttyessä laivue oli sijoitettuna "HMS Gloriousille" Välimerelle maatukikohtanaan Hal Far Maltalla. Laivueen kalustona oli kaksitoista Fairey Swordfish -torpedopommittajaa. Laivue siirtyi tukialuksen mukana Punaisellemerelle ja Intian valtamerelle suojaamaan liittoutuneiden kauppareittejä sekä etsimään saksalaisia saarronmurtajia ja kaappareita. Laivue palasi tammikuussa 1940 Välimerelle, mutta kutsuttiin huhtikuussa Englantiin saksalaisten hyökättyä Norjaan.


title: 825 Naval Air Squadron

text: Laivue siirrettiin maatukikohtaan, josta käsin se häiritsi vihollisen liikennettä Kanaalissa ja maatukikohtien toimintaa. Siirtoarmeijan Dunkerquen evakuoinnin suojauksessa laivue menetti kahdeksan lentokonetta. Lentokonetäydennysten jälkeen laivueen vahvuus oli yhdeksän konetta, kun se siirrettiin heinäkuussa "HMS Furiousille". Laivue suoritti syyskuussa yöpommituksia Norjan rannikon satamiin. Tämän jälkeen laivue operoi pääosan talvesta eri maatukikohdista RNAS Hatstonista RNAS Lee-on-Solentiin. Talven kuluessa lentueita oli kuitenkin sijoitettuna sekä "HMS Argukselle" että "HMS Furiousille".


title: 825 Naval Air Squadron

text: Laivue koottiin 19. toukokuuta 1941 ja sijoitettiin "HMS Victoriousille" ottamaan osaa saksalaisen taistelulaivan "Bismarckin" metsästykseen Pohjois-Atlantilla. Laivue siirrettiin kesäkuussa "HMS Ark Royalille" suojaamaan Maltan saattueita sukellusveneiltä ja suorittamaan pommituslentoja viholliskohteisiin, kuten Pantelleriaan, Sardiniaan ja Sisiliaan. 13. marraskuuta "HMS Ark Royaliin" osui torpedo. Osa laivueen koneista oli ilmassa ja ne laskeutuivat Gibraltarille, missä ne liitettiin osaksi 812 laivuetta.


title: 825 Naval Air Squadron

text: Laivue muodostettiin uudelleen 1. tammikuuta 1942 RNAS Lee-on-Solentissa kalustonaan yhdeksän Fairey Swordfishiä. Laivueen koneista kuusi siirrettiin RNAS Manstoniin Saksan laivaston taisteluristeilijöiden "Scharnhorstin" ja "Gneisenaun" murtauduttua Atlantille. Manstonissa ollut osasto suoritti 12. helmikuuta hyökkäyksen taisteluristeilijöitä vastaan huonoissa olosuhteissa ilman hävittäjäsuojaa. Hyökkäyksessä menetettiin kaikki kuusi konetta ja kolmetoista kahdeksastatoista miehistönjäsenestä. Osaston komentava upseeri Esmonde palkittiin kuolemansa jälkeen Viktorian ristillä.


title: 825 Naval Air Squadron

text:
Laivue kasattiin uudelleen 2. maaliskuuta sijoituspaikkana edelleen RNAS Lee-on-Solent. Laivue siirrettiin myöhemmin RNAS Machrihanishiin. Kesän ja syksyn kuluessa kolme laivueen koneista oli sijoitettuna "HMS Avengerille" Jäämeren saattueiden suojaksi ja syyskuussa laivueen koneet havaitsivat 16 sukellusvenettä hyökäten kuutta vastaan ja upottaen yhden yhdessä hävittäjä "HMS Onslowin" kanssa. Talven laivue oli liitettynä rannikkolennostoon ja partioi Englannin kanaalissa.
Laivue siirrettiin maaliskuussa 1943 "HMS Furiousille" RNAS Hatstonin ollessa maatukikohtana suojaamaan Jäämeren saattueita. Laivueeseen liitettiin elokuussa kuusi Hawker Sea Hurricanea ja joulukuussa laivue siirrettiin saattuetukialus "HMS Vindexille" suojaamaan saattueita. Saattueita suojatessaan laivue upotti kaksi sukellusvenettä yhdessä pinta-alusten kanssa.
Laivueeseen liitettiin kokeiltavaksi huhtikuussa 1944 kolme Fairey Fulmaria ja kesäkuussa 1944 Fairey Swordfish Mk III:t korvasivat vanhentuneet Mk II:t. Laivue palasi 22. elokuuta 1944 Jäämeren saattueiden suojaksi upottaen "U-354:n". Muutamien seuraavien viikkojen aikana laivueen koneet osallistuivat vielä kahden sukellusveneen upottamiseen. Laivueesta poistettiin syyskuussa Sea Hurricanet ja niiden tilalle saatiin marraskuussa kahdeksan Grumman Wildcatia.


title: 825 Naval Air Squadron

text: Laivue siirrettiin maaliskuussa 1945 "HMS Campanialle" Jäämeren saattueiden suojaksi. Laivue lakkautettiin 2. huhtikuuta 1945 liittämällä se 815 laivueeseen. Laivueen Wildcatit muodostivat 825X laivueen, kunnes nekin liitettiin 23. huhtikuuta 815 laivueeseen.


title: 825 Naval Air Squadron

text: Laivue muodostettiin uudelleen 1. heinäkuuta 1945 RNAS Rattrayssa kalustonaan 12 Fairey Barracuda Mk II:ta. Laivueen henkilöstö koostui Kanadan laivaston henkilöstöstä. Laivue sijoitettiin "HMS Warriorille". Kun alus siirrettiin Kanadan laivastolle, niin samalla laivue siirrettiin muodollisesti 24. tammikuuta 1946 Kanadan laivaston alaisuuteen. Laivueen kalustoksi vaihdettiin tammikuussa 1946 Fairey Firefly Mk.1 -koneet.


title: 825 Naval Air Squadron

text: Laivueen kalusto päivitettiin elokuussa 1947 Mk.4:een. Laivue numeroitiin toukokuussa 1951 uudelleen 880 laivueeksi Kanadan laivaston alaisuudessa, jolloin laivueen numero vapautui Kuninkaallisen laivaston käyttöön.


title: 825 Naval Air Squadron

text: Laivue perustettiin uudelleen kesäkuussa 1951 RNAS Eglintonissa kalustonaan Fairey Firefly Mk.5 -koneet. Laivue liitettiin "HMS Oceanille".


title: 825 Naval Air Squadron

text: Laivue palveli Korean sodassa, jonka aikana se palkittiin 1952 Boyd Trophylla yhdessä 802 laivueen kanssa. Laivue oli tehnyt yhden päivän aikana 123 lentosuoritusta, ampunut 6 000 rakettia ja pudottanut 4 000 pommia rynnäkkötehtävissä. Vuonna 1954 laivue oli sijoitettuna Malesiaan, jossa se lakkautettiin.


title: 825 Naval Air Squadron

text: Laivue perustettiin uudelleen 4. heinäkuuta 1955 RNAS Culdrosessa kalustonaan Fairey Gannetit.


title: 825 Naval Air Squadron

text: Laivue perustettiin uudelleen 16. elokuuta 1960 RNAS Culdrosessa kalustonaan Whirlwind HAS.7 -helikopterit. Laivue sijoitettiin Lähi-itään 1961 Irakin ja Kuwaitin kriisin aikana, minkä jälkeen pääosa sen kalustosta siirrettiin 824 laivueelle. Laivue palasi Englantiin "HMS Victoriousilla". Laivue otti vuoden 1961 lopulla osaa Mombasan tulvan uhrien pelastamiseksi. Laivue lakkautettiin 2. huhtikuuta 1962.


title: 825 Naval Air Squadron

text: Falklandin sodan syttyminen johti laivueen uudelleenperustamiseen 3. toukokuuta 1982 kalustonaan Westland Sea King HAS.2/2A -helikopterit. Helikopterit siirrettiin laivueelle pääosin 706 laivueesta ja loput varastoista. Laivue kahdeksine helikoptereineen purjehti 12. toukokuuta Falklandille "RFA Atlantic Causewayllä". Laivueen loput kaksi helikopteria aloittivat matkansa seuraavana päivänä RMS "Queen Elizabeth2:lla". Laivue toimi etummaisista tukikohdista sekä Port San Carloksesta, kunnes se palasi heinäkuun lopulla Englantiin. Laivue lakkautettiin 17. syyskuuta 1982 RNAS Culdrosessa.


title: Bookabooka

text: Bookabooka oli suomalainen kirjojen vuokraamiseen erikoistunut palvelu, joka perustettiin syksyllä 2008. Palvelun avulla esimerkiksi opiskelijat voivat saada käyttöönsä kurssikirjoja. Palvelu julkaisi kirjojen omistajien vuokratarjouksia ja välitti tarjoajan ja kiinnostuneen vuokraajan yhteystiedot toisilleen 0,95 euron korvausta vastaan. Muista yksityiskohdista sopiminen jäi yksityishenkilöiden väliseksi.


title: Bookabooka

text: Muutaman kuukauden toiminnan jälkeen Tekijänoikeuden tiedotus- ja valvontakeskus ry lähestyi palvelun ylläpitäjää kehottaen sulkemaan palvelun vuokraamiseen liittyvät osuudet Bookabookan verkkosivustoilta perjantaihin 24. huhtikuuta 2009 mennessä. Järjestö piti vuokrauspalvelua tekijänoikeuslain vastaisena. Järjestön näkemyksen mukaan yksittäisenkin vuokrattavan kirjan kustantajilta, kirjoittajilta, kirjoissa olevien kuvien oikeudenomistajilta sekä kääntäjiltä pitäisi aina erikseen hankkia lupa kirjan vuokraamiseen. TTVK:n mukaan tekijällä, eikä siis kirjan omistajalla, on oikeus määrätä esimerkiksi teoksensa vuokraamisesta ja lainaamisesta palvelun mahdollistamalla tavalla.


title: Bookabooka

text: Bookabooka ilmoitti 10. syyskuuta 2009 aloittavansa neuvottelut tekijänoikeusjärjestöjen kanssa ratkaisun löytämiseksi ja keskeyttävänsä vuokraustoiminnan siihen asti. Neuvottelut eivät kuitenkaan johtaneet tuloksiin, ja 25. syyskuuta 2009 Bookabooka ilmoitti lopettaneensa kirjojen vuokraustoiminnan.


title: Bookabooka

text: Vuokraustoiminnasta tehtiin eduskunnassa kirjallinen kysymys, johon kulttuuri- ja urheiluministeri Stefan Wallin vastasi 20. lokakuuta 2009, että ”Tekijänoikeus ei ulotu kahden yksityishenkilön väliseen teoskappaleen vuokraamiseen. Vuokraamiseen johtavan kontaktin pitää kuitenkin syntyä muulla tavalla kuin siten, että ulkopuolinen tarjoaa tällaisen palvelun tai vuokralle antaja itse julkisesti tarjoaa teoskappaleen yleisölle vuokrattavaksi. Nykyinen laki sallii kahden yksityishenkilön välisen teoskappaleen vuokraamisen. Laki sallii myös Euroopan talousalueella tekijän luvalla levitykseen saatettujen teoskappaleiden edelleen myymisen. Sen sijaan yleisölle suunnatun vuokrauspalvelun tarjoajan tulee hankkia tarvittavat luvat joko suoraan oikeudenhaltijoilta tai taholta, joka yksittäisten oikeudenhaltijoiden puolesta myöntää lupia teoskappaleiden vuokraamiseen.”


title: Bookabooka

text: Syksyllä 2013 Bookabooka ilmoitti lopettavansa toimintansa kokonaan.


title: 828 Naval Air Squadron

text: 828 Naval Air Squadron (828 NAS) oli Britannian Kuninkaallisen laivaston ilmavoimien lentolaivue. Se perustettiin syyskuussa 1940. Laivue osallistui moniin taisteluihin toisessa maailmansodassa. Niihin kuului hyökkäys taistelulaiva Tirpitziä vastaan.


title: 828 Naval Air Squadron

text: Laivue perustettiin 15. syyskuuta 1940 RNAS Lee-on-Solentissa kalustonaan yhdeksän Fairey Albacorea. Laivue siirrettiin lokakuussa RNAS St. Merryniin ja edelleen 18. marraskuuta RNAS Campbeltowniin, jossa laivueen koulutus saatettiin päätökseen. Laivue liitettiin osaksi rannikkolennostoa.


title: 828 Naval Air Squadron

text: Laivue palveli hetken aikaa RNAS Hatstonissa ja RNAS Sumburghissa, kunnes se siirrettiin 2. heinäkuuta 1941 "HMS Victoriousille". Laivue suoritti hyökkäyksen Kirkkoniemeen, jossa se menetti viisi koneistaan. Laivue täydennettiin RNAS Crailissa ennen 26. syyskuuta tapahtunutaa siirtoa "HMS Argukselle". Laivue suojasi saattuetta Gibraltarille ennen siirtymistä "HMS Ark Royalille" suojaamaan Maltan saattueita. Laivueen koneet lensivät 18. lokakuuta Maltalle Hal Fariin.


title: 828 Naval Air Squadron

text: Laivueen 14 konetta toimivat Maltalta, mistä se hyökkäsi vihollisen Sisilian ja Pohjois-Afrikan välisiä saattueita vastaan. Laivue muodosti yhdessä 830 laivueen kanssa Naval Air Squadron Maltan. Maltan pommitusten vuoksi laivueella oli toisinaan täydennyksistä huolimatta ainoastaan pari koneista lentokykyisinä. Laivueeseen liitettiin 830 laivueen ja osa 826 laivueen koneista ennen kuin se itse liitettiin toukokuussa 1943 821 laivueeseen hyökkäämään Pantellarian lentotukikohtaan.


title: 828 Naval Air Squadron

text: Laivue siirrettiin 28. kesäkuuta 1943 Monastiriin Tunisiaan sukellusveneiden torjuntaan, kunnes se palasi Hal Fariin lakkautettavaksi 1. syyskuuta 1943.


title: 828 Naval Air Squadron

text: Laivue perustettiin uudelleen 1. maaliskuuta 1944 RNAS Lee-on-Solentissa kalustonaan 12 Fairey Barracuda Mk II:sta. Laivue liitettiin osaksi 2. Laivaston torpedopommittajalennostoa ja siirrettiin elokuussa "HMS Implacablelle". Laivue siirrettiin myöhemmin elokuussa "HMS Formidablelle", jonka mukana laivue otti osaa operaatio Goodwoodiin hyökkäykseen taistelulaiva Tirpitziä vastaan. Hyökkäyksestä palattuaan laivue palasi "HMS Implacablelle" ja pitäen tukikohtanaan RNAS Hatstonia se suoritti Norjan rannikolla merenkulun häirintää. Laivueen vahvuus nostettiin 21 koneeseen liittämällä 841 laivue siihen.


title: 828 Naval Air Squadron

text: Laivueen kalusto vaihdettiin tammikuussa 1945 Grumman Avengereiksi ja lentue siirrettiin kuukauden lopulla saattuetukialus "HMS Trumpeterille". Laivue siirrettiin 13. maaliskuuta "HMS Implacablelle" siirtyäkseen Brittiläiseen Tyynenmeren laivastoon. Laivueen vahvuus laskettiin kuitenkin kesäkuussa 15 koneeseen ja se liitettiin osaksi kahdeksatta tukialuslentorykmenttiä. Laivue osallistui hyökkäykseen Trukille, Karoliineille ja myöhemmin Japanin kotisaarille. Tukialus laivueineen siirrettiin Australiaan sodan jälkeen. Laivue lakkautettiin kesäkuussa 1946.


title: 805 Naval Air Squadron

text: 805 Naval Air Squadron (805 NAS) oli Britannian Kuninkaallisen laivaston ilmavoimien lentolaivue toisessa maailmansodassa. Laivue siirrettiin sodan jälkeen Australian laivaston ilmavoimille, jossa se palveli vuoden 2008 kesäkuuhun kalustonaan Kaman SH-2G Super Seasprite helikopterit.


title: 805 Naval Air Squadron

text: Laivue perustettiin 5. toukokuuta 1940 RNAS Donibristlessä. Laivueen kalustona olivat Blackburn Roc hävittäjät ja se perustettiin Norjan operaatioihin, mutta niiden käyttösuunnitelma hylättiin ja laivue lakkautettiin 13. toukokuuta.


title: 805 Naval Air Squadron

text: Laivue perustettiin uudelleen 1. tammikuuta 1941 RAF Akrotirilla Kyproksella. Laivueeseen perustettiin osasto RAF Aboukirissa Pohjois-Afrikassa. Laivueen kalustona oli 12 lentokonetta, joista pääosa oli Fairey Fulmareita ja niiden lisäksi muutama Buffalo. Laivueesta siirrettiin lentueet "HMS Illustriousille" ja "HMS Eaglelle" ennen Kreetan taisteluiden alkamista. Pääosa laivueesta toimi kuitenkin Malemen lentokentällä Kreetalla vahvistettuna muutamalla Gloster Sea Gladiatorilla. Kreetalta laivue siirrettiin RNAS Dekheilaan, jossa sen kalustoon lisättiin Hawker Hurricane -koneita. Laivueen kalusto vaihdettiin heinäkuussa 1941 kahteentoista Grumman Martlettiin ja se siirrettiin toimimaan Royal Air Forcen alaisuudessa Pohjois-Afrikan taisteluiden tukemiseksi. Taisteluiden laantuessa laivue siirrettiin elokuussa 1942 Suezin kanavan alueelle suojaamaan merenkulku alueella. Laivue lakkautettiin 10. tammikuuta 1943 Keniassa.


title: 805 Naval Air Squadron

text: Laivue perustettiin uudelleen 1. heinäkuuta 1945 RNAS Machrihanishissa kalustonaan 25 Supermarine Seafire L.III, jotka kuitenkin pian vaihdettiin uudempaan XV malliin. Laivue oli palveluksessa supistetussa vahvuudessa sodan jälkeen, kunnes lakkautettiin 1948.


title: 805 Naval Air Squadron

text: Laivue perustettiin uudelleen 28. elokuuta 1948 RNAS Eglingtonissa Australian laivaston ensimmäisenä hävittäjälaivueena. Laivueen kalustona oli kolmetoista Fairey Sea Fury FB.11 hävittäjää. Laivue liitettiin helmikuussa 1949 HMAS "Sydneyn" 20. Tukialuslentorykmenttiin, jonka mukana se matkasi Australiaan. Talvella 1951-1952 laivue oli aluksen mukana Korean vesillä ja lokakuussa 1952 laivue osallistui atomipommikokeisiin Monte Bellossa. Laivue palveli hetken "HMAS Vengeancella" 1953-1954 ennen paluutaan "HMAS Sydneylle". Laivue lakkautettiin 26. maaliskuuta 1958 Nowrassa.


title: 805 Naval Air Squadron

text: Laivue perustettiin uudelleen 31. maaliskuuta 1958 Nowrassa jokasään hävittäjälaivueena kalustonaan kuusi Sea Venom FAW.53 koneet. Laivue siirrettiin lokakuussa "HMAS Melbournelle". Laivueelle siirrettiin 1. joulukuuta lakkautetun 808 laivueen tehtävät. Laivue sulautettiin 724 laivueeseen 30. kesäkuuta 1963 lakaten olemasta.


title: 805 Naval Air Squadron

text: Laivue perustettiin uudelleen 10. tammikuuta 1968 Nowrassa kalustonaan Skyhawkit. Se nimettiin VC-724:ksi. Laivue lakkautettiin 2. heinäkuuta 1982.


title: 805 Naval Air Squadron

text: Laivue perustettiin 28. helmikuuta 2001 neljännen ja viimeisen kerran Australian laivastossa taisteluhelikopterilaivueena kalustonaan yksitoista Kaman SH-2G(A) Super Seasprite -helikopteria. Helikopteriprojektin päättyessä maaliskuussa 2008 laivue lakkautettiin 26. kesäkuuta.


title: 806 Naval Air Squadron

text: 806 Naval Air Squadron (806 NAS) oli Ison-Britannian Kuninkaallisen laivaston ilmavoimien lentolaivue.


title: 806 Naval Air Squadron

text: Laivue perustettiin 1. huhtikuuta 1940 RNAS Worthy Downissa. Laivueen kalustona oli kahdeksan Blackburn Skuaa ja neljä Blackburn Roc konetta. Laivue siirrettiin 28. maaliskuuta RNAS Hatstoniin ja osallistui hyökkäykseen Bergeniin ennen kuin siirrettiin etelä rannikolle suojaamaan Dunkirkin evakuointia. Osa laivueesta sijoitettiin RNAS Detlingiin.


title: 806 Naval Air Squadron

text: Laivueen käyttämät Blackburn Roc koneet korvattiin Fairey Fulmareilla ja laivue siirrettiin kesäkuussa "HMS Illustriousille", jolloin myös Blackburn Skuat vaihdettiin Fairey Fulmareihin. Laivueeseen liitettiin Gloster Sea Gladiatoreita ennen purjehdusta Välimerelle, jossa laivue sijoitettiin välillä maihin Dekheilaan suojaamaan maajoukkoja.


title: 806 Naval Air Squadron

text: Laivue osallistui Kreetan evakuointien suojaamiseen, minkä jälkeen se sijoitettiin maalis-toukokuuksi 1941 "HMS Formidablelle". Laivue lensi kesän 1941 Hawker Hurricaneilla osana laivaston ilmavoimia Pohjois-Afrikassa ennen kuin se jälleen varustettiin marraskuussa Fairey Fulmareilla ja siirrettiin maaliskuun lopulla 1942 Ceylonille.


title: 806 Naval Air Squadron

text: Laivue jaettiin kahteen lentueeseen, joista A lentue varustettiin Grumman Martleteilla ja B lentue Fairey Fulmareilla. Laivue sijoitettiin toukokuussa "HMS Illustriousille". A lentue lakkautettiin "HMS Indomitablen" vaurioiduttua 12. elokuuta operaatio Pedestalissa. B lentue jäi edustamaan laivuetta ennen kuin se liitettiin 18. tammikuuta 1943 803 laivueeseen Itä-Afrikassa.


title: 806 Naval Air Squadron

text: Laivue perustettiin uudelleen 1. elokuuta 1945 RNAS Machrihanishissa kalustonaan 12 Supermarine Seafire III -konetta. Laivueen koneet korvattiin myöhemmin uudemmalla XV mallilla. Laivue lakkautettiin 1947.


title: 809 Naval Air Squadron

text: 809 Naval Air Squadron (809 NAS) oli Britannian Kuninkaallisen laivaston ilmavoimien lentolaivue. Se osallistui saattajana Operaatio Dragooniin vuonna 1944, ja Falklandin sotaan vuonna 1982 ja se lakkautettiin saman vuoden lopulla 17. joulukuuta


title: 809 Naval Air Squadron

text:
Laivue perustettiin 15. tammikuuta 1941 RNAS Lee-on-Solentissa kalustonaan Fairey Fulmar Mk II -koneet. Se siirrettiin heinäkuussa lentotukialus "HMS Victoriousille" Kirkkoniemeen suoritettavaa hyökkäystä varten. Hyökkäyksen aikana laivue ampui alas neljä Messerschmitt Bf 109 ja Me 110 konetta menettäen itse kolme. Laivueen palattua Englantiin se sijoitettiin RNAS Twattiin. Se osallistui lukuisiin taistelutehtäviin vuoden aikana suojatessaan Jäämerellä matkanneita saattueita sekä iskiessään Bodön rannikon meriliikenteeseen.
Laivue suojasi 9. maaliskuuta 1942 taistelulaiva "Tirpitz"iä vastaan hyökänneitä 817 ja 832 laivueiden Fairey Albacoreja. Laivue otti heinäkuussa osaa operaatio Pedestalin saattueen suojaamiseen, jolloin se kohtasi akselivaltojen lentokoneita ampuen alas kaksi ja menettäen kolme konetta. Laivue siirrettiin elokuussa RNAS Sawbridgeworthiin maavoimien yhteistoimintakoulutuslaivueeksi ja se jaettiin kahteen lentueeseen. B lentueesta tehtiin 879 laivue, jolloin laivueelle jäi ainoastaan kuusi konetta. Laivue siirrettiin lokakuussa "HMS Victoriousille", jolta laivue suoritti tiedustelulentoja Pohjois-Afrikan maihinnousua varten. Englantiin palattuaan laivueen kalustoksi vaihdettiin Supermarine Seafiret. Laivue siirrettiin elokuussa 1943 "HMS Unicornille" suojaamaan Salernon maihinnousua.


title: 809 Naval Air Squadron

text: Laivue liitettiin vuoden lopulla 4. Laivaston hävittäjälennostoon Andoverissa ja siirrettiin "HMS Stalkerille" koulutettavaksi. Laivue siirrettiin helmikuussa 1944 maihin RNAS Daleen. Seuraavan kuukauden kuluessa laivueen konevahvuus nostettiin kahteenkymmeneen. Laivue siirrettiin toukokuussa "HMS Stalkerille", jonka mukana laivue siirtyi Pohjois-Afrikan ja Italian rannikoille. Osa laivueesta toimi osan aikaa maatukikohdista tukien maajoukkojen taistelua, kunnes siirrettiin takaisin alukselle tukemaan elokuussa maihinnousua Etelä-Ranskaan.


title: 809 Naval Air Squadron

text: Laivue toimi jonkin aikaa Aegean merellä, kunnes palasi marraskuussa Englantiin kaluston vaihtoon. Laivueen uudeksi kalustoksi tuli Supermarine Seafire LIII ja se siirrettiin "HMS Attackerille", jonka mukana laivue palasi Pohjois-Afrikan rannikolle. Laivue sijoitettiin aavikolle Dekheilan lentotukikohtaan.


title: 809 Naval Air Squadron

text: Laivue siirrettiin maaliskuussa 1945 "HMS Stalkerille" ja siirtyi sen mukana osaksi Brittien Itä-Intian osastoa suojaamaan Rangoonin vapauttamista ja suorittamaan tiedustelulentoja Malesiassa ja Sumatralla. Laivue oli mukana japanilaisten joukkojen antautuessa Malesiassa. Laivue lakkautettiin 11. tammikuuta 1946 Nutts Cornerissa.


title: 809 Naval Air Squadron

text: Laivue perustettiin uudelleen 20. tammikuuta 1949 kalustonaan neljä Sea Hornet NF.21 -yöhävittäjää. Myöhemmin lentokoneiden määrä nostettiin kahdeksaan ja siitä muodestettiin yöhävittäjä ja rynnäkkölaivue. Toukokuussa 1950 laivue siirrettiin "HMS Vengeancelle", jolloin se samalla liitettiin osaksi 15. tukialusrykmenttiä. Kuitenkin kaksimoottoriset koneet todettiin vaikeiksi käsitellä lentotukialuksilla ja laivue vietti elokuussa 1951 alkaen kolme kuukautta Coltishallissa osana kuninkaallisia ilmavoimia. Tammikuussa 1952 laivue siirrettiin Hal Fariin, mistä se palasi maaliskuussa.


title: 809 Naval Air Squadron

text: Tammikuussa 1953 laivue liitettiin "HMS Eaglelle" koulutettavaksi sekä kevät purjehdukselle, mistä se palasi kruunajaiskatselmuksen ohilentoon 15. kesäkuuta. Laivue purjehti tämän jälkeen joitakin kertoja "HMS Eaglellä", kunnes se lakkautettiin 10. toukokuuta 1954 Culdrosessa.


title: 809 Naval Air Squadron

text:
Laivue perustettiin uudelleen vielä samana päivänä Yeoviltonissa kalustonaan yhdeksän Sea Venom FAW.20 -joka sään hävittäjää. Vuotta myöhemmin laivueen kalusto vaihdettiin yhdeksään Sea Venom FAW.21 -koneeseen, joiden kanssa laivue aloitti lentotukialuskoulutuksen "HMS Bulwarkilla" heinäkuussa 1955. Laivueen piti siirtyä syyskuussa "HMS Ark Royalille", mutta laskeutumiskoukuissa havaitut murtumat muuttivat suunnitelmaa ja koneet siirrettiin Maltalle marraskuussa. Koneet osallistuivat maatukikohdasta Välimeren alueen harjoituksiin. Neljä kuukautta myöhemmin laivue palasi Britteinsaarille ja se lakkautettiin 20. maaliskuuta 1956 Yeoviltonissa.
809 NAS perustettiin uudelleen samalla kalustolla 7. toukokuuta 1956 Yeoviltonissa. Heinäkuussa laivue harjoitteli "HMS Bulwarkilla" laskeutumista lentotukialukselle. Syyskuussa laivue siirtyi "HMS Albionille" aloittaen Välimeren purjehduksen, jonka aikana se osallistui marraskuussa Suezin kriisiin. Laivueen koneet iskivät Egyptin lentokentille sekä panssarivaunuihin ja muuhun sotilaskalustoon. Se lensi kaikkiaan 138 lentoa. Vuoden vaihteessa laivue palasi Britteinsaarille. Laivue siirtyi Merryfieldin kentälle maaliskuussa 1957 Yeoviltonin kiitotien kunnostustöiden alkaessa.


title: 809 Naval Air Squadron

text: Laivue osallistui useisiin purjehduksiin ja heinäkuusta 1958 alkaen se oli Välimerellä ennen siirtoaan Kauko-Itään lokakuussa. Laivue vieraili sekä Uudessa-Seelannissa että Australiassa alkuvuodesta 1959. Huhtikuussa laivueen koneet vierailivat "USS Yorktownilla" osana SEATO-harjoitusta ennen paluutaan Singaporeen, josta se jatkoi matkaansa Madagaskarin, Etelä-Afrikan ja Etelä-Amerikan kautta Britteinsaarille. Laivue lakkautettiin 17. elokuuta 1959.


title: 809 Naval Air Squadron

text:
NAS 809 perustettiin 15. tammikuuta 1963 uudelleen rynnäkkölaivueeksi Lossiemouthista No 700Z -lentueesta laajentamalla kalustonaan BlackBurn Buccaneer S.1 -rynnäkkökoneet. Laivueen konemäärä kasvatettiin lopulta neljääntoista. Laivue oli koulutusyksikkö, jonka tehtävänä oli kouluttaa kaikki laivaston Buccaneer-lentäjät, osallistua erilaisiin uusien järjestelmien testaukseen sekä harjoituksiin niiden käytön tehostamiseksi. Laivue oli pääosin maakentillä lukuun ottamatta yksittäisiä koneita, jotka kävivät lentotukialuksilla testeissä tai harjoituksissa. Laivue luokiteltiin 26. maaliskuuta 1965 toisen linjan laivueeksi, jolloin se nimettiin 736 Naval Air Squadroniksi.
Kuudella Buccaneer S.2 -koneella varustettuna laivue perustettiin uudelleen 27. tammikuuta 1966 Lossiemouthissa. Myöhemmin yksikön konevahvuus nostettiin kahdeksaan. Vuoden koulutuksen jälkeen laivue siirrettiin tammikuussa 1967 "HMS Hermekselle" Välimeren ja Kauko-Idän purjehdusta varten, mistä se palasi Britteinsaarille syyskuussa. Laivue palasi lentotukialukselle marraskuussa aloittaen matkan itään Ascensionin ja Kapkaupungin kautta. Laivue oli jonkin aikaa sijoitettuna Adeniin ennen paluutaan lentotukialuksella Seychellien ja Kapkaupungin kautta Britteinsaarille helmikuussa 1968. Tämän jälkeen laivue oli pitkään maakentillä ennen siirtoaan "HMS Ark Royalille" Välimeren purjehdukselle kesäkuussa 1970. Tätä seurasi vierailu Yhdysvalloissa kesä-heinäkuussa 1971, mistä laivue palasi Välimerelle syyskuussa. Laivue vieraili uudelleen Yhdysvalloissa helmikuussa 1972, mistä palattuaan laivue oli Britteinsaarilla maatukikohdassa siirtyen lokakuussa RAF Honingtoniin.


title: 809 Naval Air Squadron

text: Helmikuussa 1973 laivue lähti jälleen "HMS Ark Royalilla" Välimerelle sekä vieraili Yhdysvalloissa kesäkuussa. Heinäkuussa alkoi laivueen kaluston vaihto modernisoituihin Buccaneer S.2c -koneisiin, jotka vaihdettiin lokakuussa vastaaviin Martel-ohjuksin varustettuihin S.2d -koneisiin. Laivue lensi uudella kalustollaan Kyprokselle harjoittelemaan. Vuoden 1974 aikana laivue oli kolmella purjehduksella kuten lokakuussa Välimerellä. Sama tahti jatkui seuraavina vuosina ja laivue vieraili muun muassa Yhdysvalloissa helmi-maaliskuussa 1975 ja maalis-toukokuussa 1976. Lokakuusta 1976 alkaen laivue oli pääosin maissa, kunnes se siirrettiin "HMS Ark Royalille" syyskuussa 1977. Laivue vieraili jälleen vuonna 1978 Yhdysvalloissa. Marraskuussa laivueen koneet siirrettiin St. Athaniin varastoitavaksi ilmavoimille ja laivue lakkautettiin 15. joulukuuta 1978 Lee-on-Solentissa.


title: 809 Naval Air Squadron

text: Laivue perustettiin uudelleen 8. huhtikuuta 1982 Falklandin sotaan 899 laivueesta siirretystä kalustosta ja henkilöstöstä. Virallisesti laivue perustettiin kuitenkin vasta 27. huhtikuuta Yeoviltonissa, jolloin siihen kuului kahdeksan Sea Harrier FRS.1 -konetta. Laivue lensi Ascensionille Victor-ilmatankkauskoneiden avustamana. Lento on edelleen Britannian laivaston ilmavoimien yhtäjaksoisesti lentämä. Sotatoimien aikana laivue palveli kahtia jaettuna "HMS Hermeksellä" ja "HMS Invinciblellä". Sotatoimien päätyttyä laivue käväisi Britteinsaarille palaten Etelä-Atlantille "HMS Illustriousilla" elokuussa. Laivue palasi vuoden lopulla Britteinsaarille, jossa se lakkautettiin 17. joulukuuta Yeoviltonissa. Laivueen lentokalusto jaettiin 800, 801 ja 988 laivueisiin. Laivueenkomentaja vastaanotti myöhemmin vuoden 1982 Boyd Trophy Awardin sotatoimista.


title: 813 Naval Air Squadron

text: 813 Naval Air Squadron (813 NAS) oli Britannian Kuninkaallisen laivaston ilmavoimien lentolaivue. Se käytti Fairey Swordfish-koneita, ja osallistui toisessa maailmansodassa Taranton taisteluun yhdessä 815 Naval Air Squadronin kanssa.


title: 813 Naval Air Squadron

text: Laivue perustettiin 18. tammikuuta 1937 RNAS Gosportissa kalustonaan yhdeksän Fairey Swordfishiä. Laivue liitettiin 23. helmikuuta "HMS Eaglelle", jonka mukana se purjehti Kiinan asemalle.


title: 813 Naval Air Squadron

text: Toisen maailmansodan syttyessä laivue palveli "HMS Eaglella" Itäisessä laivastossa Singaporessa kalustonaan Fairey Swordfishit. Laivueen maatukikohtana oli RNAS Seletar. Tukialuksen tehtävänä oli koneineen etsiä saksalaisia saarronmurtajia ja kaappareita Intian valtamereltä. Tukialus siirtyi keväällä 1940 Välimerelle, missä laivue sai käyttöönsä neljä Gloster Sea Gladiatoria.


title: 813 Naval Air Squadron

text: Laivueen koneista neljä siirrettiin "HMS Illustriousille" vahvistamaan tukialuksen omia koneita hyökättäessä Tarantoon 12. marraskuuta vastaisena yönä 1940. Laivueen Sea Gladiatorit poistettiin käytöstä maaliskuussa 1941.


title: 813 Naval Air Squadron

text: Laivueen ollessa sijoitettuna Port Sudaniin se tuhosi tai vaurioitti viittä Italian laivaston hävittäjää. Laivue siirrettiin "HMS Eaglelle" ja purjehti Kapkaupungin kautta Atlantille, jossa sukellusveneiden emälaiva "Elbe" upotettiin ja tankkeri pakotettiin antautumaan. Laivue palasi lokakuussa 1941 Englantiin ja sijoitettiin RNAS Machrihanishiin, mistä se pian siirrettiin RNAS Lee-on-Solentiin. Laivue vastaanotti yhdeksän uutta Fairey Swordfishia ja kaksi Hawker Sea Hurricanea. Sea Hurricaneja saatiin myöhemmin vielä kaksi lisää. Laivueella oli myös hetken aikaa käytössään kaksi Brewster Buffaloa.


title: 813 Naval Air Squadron

text: Laivue siirrettiin tammikuussa 1942 "HMS Eaglelle" suojaamaan Maltan saattueita. Tukialuksen upottua 11. elokuuta 1942 laivueen lentokoneet supistui kuuteen ja se sijoitettiin Gibraltarille. Laivue menetti kaikki Sea Hurricanensa. Kymmenen päivää myöhemmin laivueen konemäärä kaksinkertaistettiin ja se kykeni tukemaan Pohjois-Afrikan maihinnousua. Laivueesta sijoitettiin lentue Algeriaan. Laivue palveli Gibraltarilla ja Algeriassa, kunnes siirrettiin Englantiin ja lakkautettiin 18. lokakuuta 1943.


title: 813 Naval Air Squadron

text: Laivue perustettiin uudelleen 1. marraskuuta 1943 RNAS Donibristlessä kalustonaan yhdeksän Fairey Swordfish Mk II:a. Laivue siirrettiin maaliskuussa 1944 ja samalla siihen liitettiin kolme 784 laivueen Fairey Fulmaria ja neljä 1832 laivueen F4F Wildcatia "HMS Campanialle". Laivue upotti 30. syyskuuta "U-921":n ja 13. joulukuuta "U-365":n partioidessaan Pohjois-Atlantilla ja Jäämerellä. Laivueesta siirrettiin muutama kone Norjan rannikolle sukellusveneiden torjuntaan ja samalla loppuosa laivueesta vaihtoi koneensa Fairey Swordfish Mk III:ksi. Vaihto oli suoritettu maaliskuun loppuun mennessä ja samalla Fairey Fulmarit poistuivat käytöstä. Laivueeseen muodostettiin myös kahdeksan koneen lentue, jonka kalustona oli Wildcat V:t. Laivueen viimeinen purjehdus oli huhtikuussa "HMS Vindexillä" suojattaessa Jäämeren saattuetta. Laivue lakkautettiin 15. toukokuuta 1945.


title: 813 Naval Air Squadron

text: Laivue vastaanotti huhtikuussa 1947 ensimmäisen Blackburn Firebrand T.F. Mk.5 -koneensa. Laivue siirrettiin 1947 lopulla "HMS Illustriousille" ja myöhemmin se palveli "HMS Implacablella". Laivue lakkautettiin vuoden 1952 lopulla.


title: 813 Naval Air Squadron

text: Laivue perustettiin uudelleen 1. helmikuuta 1953 RNAS Fordissa ensimmäisen maatukikohtaan sijoitettuna Westland Wyvern S.Mk.4 -laivueena. Laivue vastaanotti 20. toukokuuta RNAS Strettonissa ensimmäisen koneensa VZ755, joka oli luovutettu laivastolle 8. toukokuuta erikoisjärjestelmien asentamiseksi. Heinäkuun lopulla laivueen vahvuus oli noussut kahteentoista koneeseen ja lokakuussa 1954 laivue oli täysivahvuinen (29 konetta). Laivue siirrettiin syyskuussa "HMS Albionille", josta se runsaiden ongelmien vuoksi siirrettiin Hal Fariin Maltalle. Laivue palasi maaliskuussa 1955 "HMS Albionilla" RNAS Fordin tukikohtaan Englantiin. Laivue siirrettiin "HMS Eaglelle", kunnes se lakkautettiin marraskuussa 1955.


title: 817 Naval Air Squadron

text: 817 Naval Air Squadron (817 NAS) oli Britannian Kuninkaallisen laivaston ilmavoimien lentolaivue. Se perustettiin vuonna 1941. Laivue käytti aluksi Fairey Albacore -koneita, myöhemmin Barracuda II ja toisen maailmansodan jälkeen Australiassa Fairey Firefly -koneita. Se osallistui taistelutoimiin Islannin merialueilla, Norjassa, Sisiliassa ja Algeriassa, sekä myöhemmin Sumatralla.


title: 817 Naval Air Squadron

text: Laivue perustettiin 15. maaliskuuta 1941 Crailissa kalustonaan yhdeksän Fairey Albacorea. Laivue siirrettiin heinäkuussa "HMS Furiousille", jonka mukana se osallistui hyökkäykseen Petsamon satamaan. Laivue siirrettiin elokuussa "HMS Victoriousille" Barentsin meren purjehdukselle. Laivue osallistui hyökkäyksiin syksyllä Norjan vuonoissa piileksiviä Saksan laivaston aluksia vastaan. Laivueen huoltotukikohtana oli RNAS Hatston.


title: 817 Naval Air Squadron

text: Laivue suoritti hyökkäyksen 9. maaliskuuta 1942 saksalaista taistelulaiva Tirpitziä vastaan, mutta se osoittautui hyödyttömäksi. Myöhemmin laivue tuki Pohjois-Afrikan maihinnousua pommittaen linnoitteita. Laivue upotti 21. marraskuuta 1942 saksalaisen sukellusveneen "U-517":n Pohjois-Atlantilla. Palattuaan Englantiin laivue siirrettiin 12. helmikuuta 1943 "HMS Furiousille" Scapa Flowssa ja siirrettiin maaliskuussa edelleen "HMS Indomitablelle". Laivueen vahvuus oli tällöin 15 konetta, joilla se tuki Sisilian maihinnousua. Tukialuksen vaurioiduttua 16. heinäkuuta torpedo-osumasta pääosa laivueesta siirrettiin Gibraltarille. Laivue lakkautettiin 1. syyskuuta 1943.


title: 817 Naval Air Squadron

text: Laivue perustettiin uudelleen 1. joulukuuta 1943 RNAS Lee-on-Solentissa saman päällikön alaisuuteen kalustonaan 12 Fairey Barracuda Mk II:a. Laivue liitettiin 12. Laivaston torpedopommittalennostoon ja siirrettiin saattuetukialus "HMS Begumille" purjehdukselle Ceylonille. Lennosto siirrettiin maatukikohtaan ennen siirtoa 23. heinäkuuta 1944 "HMS Indomitablelle". Laivue osallistui hyökkäyksiin Sumatralle ja Nikobaareille ennen siirtymistä 7. marraskuuta "HMS Unicornille" matkalle Etelä-Afrikkaan.


title: 817 Naval Air Squadron

text: Laivue palasi 13. tammikuuta 1945 Sulariin Etelä-Intiaan, jossa se menetti koneensa trooppisessa myrskyssä. Laivueen henkilöstö palasi Englantiin ja laivue lakkautettiin 21. helmikuuta 1945.


title: 817 Naval Air Squadron

text: Laivue perustettiin uudestaan 1. huhtikuuta 1945 RNAS Rattrayssa kalustonaan 18 Fairey Barracuda Mk II:a, joihin oli asennettu amerikkalainen ASH tutka. Laivue siirrettiin Fearniin myöhemmin huhtikuussa. Yhdessä 816 laivueen kanssa sen oli suunniteltu siirtyvän uudelle kevyelle tukialukselle, mutta sodan päättyessä suunnitelmasta luovuttiin. Laivue lakkautettiin 23. elokuuta 1945.Laivue perustettiin uudelleen 25. huhtikuuta 1950 St. Merrynissa osana Australian laivaston ilmavoimia kalustonaan Fairey Firefly AS.6 koneet päällikkönään komentajakapteeni Ronald Lunberg. Laivue liitettiin 21. Tukialuslentorykmenttiin yhdessä 808 laivueen kanssa. Lentorykmentti siirrettiin lokakuussa HMAS "Sydneylle", josta se siirrettiin joulukuussa Jervis Bayn lentotukikohtaan.


title: 817 Naval Air Squadron

text: Laivue osallistui Korean sotaan, minne siirtyi "HMAS Sydneyn" kannella 31. elokuuta 1951. Korean sodasta palattuaan seuraavana vuonna se osallistui muun muassa Yhdistyneiden kuningaskuntien ydinasekokeisiin operaatio Hurricaneen. Se siirrettiin lyhyeksi aikaa HMAS Vengeancelle ennen lakkauttamistaan 27. huhtikuuta 1955 Nowrassa.


title: 817 Naval Air Squadron

text: Laivue perustettiin uudelleen 23. elokuuta samana vuonna Culdrosessa kalustonaan Fairey Gannet AS.1 sukellusveneentorjuntalentokoneet. Se osallistui "HMAS Melbournen" käyttöönottotesteihin ja palasi 23. huhtikuuta 1956 tukialuksen mukana kotimaahan, jossa laivue siirtyi Jervis Bayn lentotukikohtaan. Laivue lakkautettiin 18. elokuuta 1958.


title: 817 Naval Air Squadron

text: Laivue perustettiin 18. heinäkuuta 1963 Nowrassa kalustonaan Westland Wessex 31A sukellusveneentorjuntahelikopterit. Se siirrettiin myöhemmin samana vuonna "HMAS Melbournelle", jossa laivue palveli lentotukialuksen huoltoon siirtymiseen saakka. Vuoden 1969 alussa laivueen kalustoksi vaihdettiin Wessex Mk31B:t ja se palasi "HMAS Melbournelle".


title: 817 Naval Air Squadron

text: Kalustoksi vaihdettiin 2. helmikuuta 1976 mennessä Westland Sea King Mk.50 helikopterit. "HMAS Melbournen" poistuttua käytöstä 1982 laivue siirtyi Nowraan. Laivueen rooli vaihtui S-70 helikoptereiden palvelukseen tulon myötä 1992 lähinnä tuki- ja kuljetustehtäviin. Laivue aloitti joulukuussa 2007 muuntokoulutuksen MRH90 kalustolle, joka korvaa Sea Kingit vuoden 2010 aikana.


title: Samantha Maloney

text: Samantha Maloney (s. 11. joulukuuta 1975 New York) on yhdysvaltalainen rock-rumpali. Hän on soittanut muun muassa Holessa ja Mötley Crüessa sekä Peachesin taustayhtyeessä.


title: Taylor Dooley

text: Taylor Marie Dooley (s. 26. helmikuuta 1993) on yhdysvaltalainen näyttelijä. Hän on tullut tunnetuksi pääroolistaan Lavagirlina elokuvassa "The Adventures of Sharkboy and Lavagirl in 3-D".


title: Taylor Dooley

text: Dooley syntyi Grosse Pointessa, Michiganissa. Hänellä on pikkuveli nimeltään Drew. Dooley on syntyperältään isänsä puolelta irlantilainen, saksalainen, englantilainen ja sioux-intiaani sekä äitinsä puolelta belgialainen, saksalainen ja englantilainen. Dooley kasvoi Glendalen kaupungissa, Arizonassa, jonne hänen perheensä muutti hänen ollessaan kuuden. Hän aloitti näyttelemisen ja tanssin koulussa "Phoenix Theater's Performance Troop", ja pian hän alkoi tehdä pieniä mainoksia.


title: Taylor Dooley

text: Dooleyt muuttivat Kaliforniaan ja vuonna 2005 valmistui hänen ensielokuvansa, fantasiaelokuva nimeltä "The Adventures of Sharkboy and Lavagirl in 3-D". Dooley esitti pääosassa tyttöä nimeltä Lavagirl. Hän on myös näyttäytynyt elokuvissa "Whitepaddy", "Apology" sekä "Monster Night". Vuonna 2008 hän esiintyi vieraana televisiosarjassa "House". Dooley on mukana vuonna 2009 kuvattavassa elokuvassa "Alyson Stoner Project".


title: Parhaimmat kampanjalaulut

text: Parhaimmat kampanjalaulut on lastenmusiikkiyhtyeen Pellekaija Pumin vuonna 2003 julkaistu studiolevy.


title: Parhaimmat kampanjalaulut

text: Sävel ja sanat Pekka Tonttila, paitsi 'Turvallista joulua' sävel Pekka Tonttila, sanat Pekka ja Tuula Tonttila.


title: Allegro (ohjelmointi)

text: Allegro on ohjelmakirjasto, joka sisältää erityisesti tuen 2D-grafiikan tekemiseen ohjelmistoon. Grafiikkaohjelmistojen lisäksi Allegro sisältää muun muassa funktiota äänen ja käyttöjärjestelmä yhteensovittamiseen ohjelmistoon. Kirjastoa käytetäänkin paljon pelien ohjelmoinnissa. Koko ohjelmointikirjasto on vapaasti kenen tahansa käytettävissä "Vapaa ohjelmisto" -lisenssillä. Kirjasto on kirjoitettu C-kielellä, mutta se on sovellettu sekä C- että C++-kielille.


title: Allegro (ohjelmointi)

text: Kirjaston kehittämisen aloitti Shawn Hardgreaves 1990-luvun alussa, jolloin ensimmäisenä kohteena oli Atari-peliympäristö.


title: Hank Williams, Jr.

text: Hank Williams, Jr. (oikea nimi Randall Hank Williams, 26. toukokuuta 1949) on palkittu yhdysvaltalainen countrylaulujen sanoittaja ja muusikko. Hänen musiikkityylinsä on southern rockia, bluesia ja countrya. Hän on edesmenneen countrymuusikon Hank Williamsin poika ja Hank Williams III:n, Holly Williamsin, Hillary Williamsin, Samuel Williamsin ja Katie Williamsin isä.


title: Härmä

text: Härmä voi tarkoittaa seuraavia:


title: Töyhtösarvihai

text: Töyhtösarvihai ("Heterodontus galeatus") on sarvihaikalojen lahkoon kuuluva rustokalalaji, joka elää Australian itärannikolla Queenslandissa ja Uudessa Etelä-Walesissa.


title: Töyhtösarvihai

text: Töyhtösarvihai kasvaa noin 1,5 metriä pitkäksi. Kalalla on luonteenomaiset vahvat harjanteet päässä silmien yläpuolella. Lajia ei uhkaa mikään.


title: Partahait

text: Partahait (Orectolobidae) on partahaikalojen lahkoon kuuluva indopasifisen merialueen kalaheimo. Partahait jaetaan kolmeen sukuun, joista tunnetaan yhteensä 11 lajia. Suurin lajeista on täpläpartahai ("Orectolobus maculatus"), joka kasvaa yli kolmen metrin pituiseksi.


title: Täpläpartahai

text: Täpläpartahai ("Orectolobus maculatus") on partahaiden heimoon kuuluva laji, josta toisinaan käytetään myös nimitystä rengaspartahai. Se elää Australian eteläpuolella ja voi kasvaa 3 metrin pituiseksi.


title: Yleisurheilun sisäratojen Euroopan-mestaruuskilpailut 1982

text: Yleisurheilun sisäratojen Euroopan-mestaruuskilpailut järjestettiin vuonna 1982 Milanossa, Italiassa. Kisojen ajankohta oli 6.–7. maaliskuuta. Kisahallina oli Palazzo dello Sport, jonka juoksurata oli 200 metrin mittainen.


title: Saksanampiainen

text: Saksanampiainen ("Vespula germanica") on laji ampiaisten heimossa ja "Vespinae"-alaheimossa. Se on monilla alueilla tunnettu vieraslaji.


title: Saksanampiainen

text: Saksanampiainen on noin 13 millimetriä pitkä ja väritykseltään keltaisen ja mustankirjava. Ulkoisesti laji muistuttaa hyvin paljon yleisempää yleistä ampiaista ("Vespula vulgaris"), mutta lajit on helppo erottaa pään etuosan kuviosta, joka saksanampiaisella muodostuu kolmesta erillisestä mustasta pisteestä. Lisäksi verkkosilmän etuosaa kohti ulottuva kieleke on kokonaan keltainen.


title: Saksanampiainen

text: Alkujaan Euroopasta ja Pohjois-Afrikasta kotoisin oleva ampiaislaji, joka on ihmisen mukana levinnyt laajalti muun muassa Australiaan ja Amerikkoihin. Myös Suomessa saksanampiainen on tulokaslaji. Sen on todettu pesineen manner-Suomessa ensimmäisen kerran vuonna 2005, joskin lajin arvellaan eläneen vakituisesti Ahvenanmaalla jo tätä aikaisemmin. Lajia tavataan toistaiseksi vasta Lounais- ja Etelä-Suomessa, mutta kesällä 2010 Aurajoen rannan ampiaispyydyksissä sitä oli jo ampiaisista toiseksi eniten.


title: Saksanampiainen

text: Täysikasvuiset ampiaiset elävät kukkien medellä, mutta saalistavat myös muita hyönteisiä, etenkin toukkiensa ravinnoksi. Muiden ampiaislajien tapaan vain kuningattaret talvehtivat muiden yksilöiden kuollessa viimeistään ensimmäisten syyspakkasten myötä. Talvehtiakseen kuningatar jättää pesän ja hakeutuu johonkin paikkaan. Saksanampiainen on tunnettu kookkaista, pallomaisista pesistään. On jopa sanottu että pesanto on erikoinen, kuin tatti väärinpäin, ja aivan eri värinen kuin suomalaisilla ampiaisilla. Alueilla, joilla talvi ei tuhoa yhdyskuntaa pesää saatetaan asuttaa useita vuosia ja siihen saattaa kuulua useita kymmeniä tuhansia yksilöitä. Tällaisen pesän häiritseminen voi olla koloniaa puolustavien yksilöiden suuren määrän vuoksi hengenvaarallista, mikä on luonut saksanampiaiselle maineen "tappaja-ampiaisena", vaikka itse ampiainen ei ole tavallista ampiaista vaarallisempi. Pohjoisempana pesän halkaisija on 20–30 cm, ja tavalliseen yhdyskuntaan kuuluu noin 3 000 yksilöä.


title: Christa Speck

text: Christa Speck (1. elokuuta 1942 Danzig, Saksa – 22. maaliskuuta 2013 Los Angeles, Yhdysvallat) oli saksalainen valokuvamalli, näyttelijä ja Playboy-tyttö.


title: Christa Speck

text: Speck oli Playboyn syyskuun 1961 "Playmate of the Month" ja kaikkien aikojen kolmas Playmate of the Year vuonna 1962.


title: Christa Speck

text: Speck työskenteli ennen Playboyta pankissa. Hän meni vuonna 1965 naimisiin lastenohjelmien tuottaja Marty Krofftin kanssa, jonka kanssa sai tyttäret Deanna, Kristina ja Kendra.


title: Argeadien hallitsijasuku

text: Argeadien hallitsijasuku hallitsi antiikin Makedoniaa noin 700-luvulta eaa. 300-luvun eaa. loppuun saakka. Hallitsijasuvun merkittävimpiä jäseniä on Aleksanteri Suuri, joka hallitsi 336–323 eaa.


title: Argeadien hallitsijasuku

text: Argeadit väittivät polveutuvansa legendaarisesta Herakleesta, Argoksen Temenidien hallitsijasuvun kautta.


title: Gretchen Wilson

text: Gretchen Frances Wilson (s. 26. kesäkuuta 1973 Pocahontas Illinois) on yhdysvaltalainen countrylaulaja, joka voitti arvostetun Grammy-palkinnon vuoden 2004 singlestään "Redneck Woman". Hänen debyyttialbuminsa oli vuonna 2004 julkaistu "Here for the Party".


title: Gretchen Wilson

text: Wilson on kotoisin Illinoisin osavaltion Pocahontasin kaupungista. Hänet kasvatti äiti isän jätettyä perheen tytön ollessa vasta kaksivuotias. Wilsonin perhe oli köyhä, ja hän jätti koulunkäyntinsä kahdeksannella luokalla ja alkoi 14-vuotiaasta lähtien työskennellä ravintoloissa yhdessä äitinsä kanssa. Vuonna 1996 hän muutti Nashvilleen, missä hän kiersi yökerhoissa laulamassa ja työskenteli baareissa.


title: Gretchen Wilson

text: Vuonna 2003 Wilson onnistui saamaan levytyssopimuksen Epic Recordsin kanssa ja teki debyyttinsä vuonna 2004 albumilla "Here for the Party". Hänen albumilta julkaisemansa single, osittain hänen omaan elämäänsä perustuva "Redneck Woman" toi Wilsonille paljon huomiota ja edesauttoi levyn menestymistä. Single voitti Grammy-palkinnon vuonna 2005. Vuotta 2005 hän julkaisi toisen albuminsa "All Jacked Up" ja vuonna 2007 kolmannen albuminsa "One of the Boys", jonka lähes jokaisen kappaleen kirjoittamiseen Wilson itse oli ensikertaa osallistunut. Hänen on määrä julkaista neljäs studioalbuminsa "I Got Your Country Right Here" elokuussa vuonna 2009.


title: Gretchen Wilson

text: Wilsonilla on yksi lapsi, vuonna 2001 syntynyt tytär Grace.


title: People Are Strange

text: ”People Are Strange” on "The Doorsin" kappale vuoden 1967 albumilta "Strange Days". Kappale on musiikkityyliltään vaudevillehenkinen. Kappale kertoo yksinäisyydestä ja vieraantumisesta. Kappale oli albumin ensimmäinen single, ja se nousi Yhdysvaltain singlelistan sijalle 12 lokakuussa 1967.


title: Rose-Marie Björkenheim

text: Hildegard Rose-Marie Björkenheim (o.s. Gyllström, s. 19. syyskuuta 1938 Helsinki) oli yhden kauden kansanedustaja (kesk.) Vaasan vaalipiiristä 1991–1995. Björkenheim toimi maatalousyrittäjänä Isossakyrössä 1964–1994. Hän toimi myös pitkään Isonkyrön kunnanvaltuutettuna vuosina 1977–1984 sekä 1989–1995.


title: Rose-Marie Björkenheim

text: Björkenheim on koulutukseltaan diplomiekonomi. Hänelle myönnettiin kunnallisneuvoksen arvonimi vuonna 1997. Hän oli Edvard Björkenheimin miniä.


title: Kuninkaantammi

text: Kuninkaantammi () on alue, joka kuuluu Kaarelan kaupunginosaan ja Hakuninmaan osa-alueeseen Helsingin luoteisreunassa. Alueen nimi johtuu siellä kasvavasta vanhasta, nykyisin rauhoitetusta tammesta, jota perimätieto pitää Ruotsin kuninkaan 1600-luvulla istuttamana. Sen mukaan on nimensä saanut myös alueen poikki kulkeva vanha tie, Kuninkaantammentie, joka nykyisin kuitenkin on länsiosaansa lukuun ottamatta käytössä vain Keskuspuiston sisäisenä ulkoilutienä.


title: Kuninkaantammi

text: Suurin osa Kuninkaantammen alueesta on toistaiseksi rakentamatonta. Kuninkaantammentien länsiosan varrella on muutamia pientaloja, muissa osissa aluetta jonkin verran pienteollisuutta ja varastoja. Alueella sijaitsee myös Vantaanjoen varressa Pitkäkosken vedenottamo. Sen läheisyydessä Keskuspuiston reunassa on Pitkäkosken ulkoilumaja. Nykyisin alueelle on kuitenkin suunnitteilla runsaasti lisärakentamista.


title: Kuninkaantammi

text: Kuninkaantammesta rakennetaan noin 5000 asukkaan tiivis kaupunginosa. Alueelle rakeennetaan pääasiassa pientaloja. Alueen nimistö liittyy taiteilijoihin sekä taidemaalaamiseen. Kuninkaantammen projektialue rajautuu luoteessa ja pohjoisessa Vantaan kaupunkiin ja Vantaanjokeen. Idässä sekä kaakossa rajana on Keskuspuisto ja etelässä projektialueen raja kulkee Hakuninmaan pientaloalueiden vieressä. Alue jatkuu Hämeenlinnanväylän länsipuolelle, jossa se rajautuu Vantaan kaupunkiin. Kuninkaantammen projektialueen maapinta-ala on noin 120 hehtaaria ja vesialuetta on noin 3 hehtaaria. Projektialueen maat ovat pääosin yksityisessä omistuksessa.


title: Kuninkaantammi

text: Kuninkaantammen läpi alkoi elokuusta 2015 kulkea poikittaislinja 560, joka kulkee Myyrmäkeen sekä Paloheinän suuntaan. Bussi kulkee Paloheinäntunneli-nimistä joukkoliikennetunnelia pitkin idän suuntaan. Lisäksi alueelle kulkee linja 43 Elielinaukiolta Kannelmäen ja Hakuninmaan kautta. Linjan päätepysäkki on Kuninkaantammenkierrolla.


title: Kuninkaantammi

text: Hämeenlinnanväylälle on suunnitteilla eritasoliittymä, joka rakentamiseen on varauduttu vuosina 2021–2022.


title: June Cochran

text: June Cochran (20. helmikuuta 1942 Indianapolis, Indiana − 21. toukokuuta 2004 Wisconsin) oli yhdysvaltalainen valokuvamalli, missi ja Playboy-tyttö.


title: June Cochran

text: Cochran voitti Miss Indiana USA -missikilpailun vuonna 1960, muttei sijoittunut kansallisella tasolla. Myöhemmin hän oli Playboyn joulukuun 1962 "Playmate of the Month" ja vuoden 1963 Playmate of the Year.


title: June Cochran

text: Cochran kuoli Wisconsinissa toukokuussa 2004. Hänen kuolinsyytään ei kerrottu julkisuuteen.


title: Tampereen Urheilun Edistämissäätiö

text: Tampereen Urheilun Edistämissäätiö on säätiö, joka toimii nimensä mukaisesti tamperelaisen urheilun hyväksi. Säätiö jakaa vuosittain apurahoja tamperelaisten nuorten valmennuksessa ja ohjauksessa ansioituneille henkilöille seurojen esitysten perusteella.


title: Tampereen Urheilun Edistämissäätiö

text: Se perustettiin vuonna 1946 nimellä Tampereen Urheilutalo-Säätiö. Perustamisen taustalla oli jo 1900-luvun alkupuolella tamperelaisen urheiluväen keskuudessa herännyt ajatus oman urheilutalon saamisesta. Urheilutalohanke oli esillä useaan otteeseen ja erilaisia toimikuntia perustettiin. Lopulta vuonna 1946 syntyi tamperelaisten urheilujärjestöjen muodostama yhtymä, Tampereen Urheilutalo-Säätiö.


title: Tampereen Urheilun Edistämissäätiö

text: Sen päätavoitteena oli liikunnan tarpeita palvelevan urheilutalon saaminen Tampereelle, mutta säätiö toimi myös muun urheilutoiminnan ja -rakentamisen edistämiseksi Tampereella. Vaikka Tampereelle ei koskaan valmistunut säätiön alkuperäisten ajatusten mukaista urheilutaloa, oli säätiö voimakkaasti myötävaikuttamassa urheilupaikkojen, kuten Ratinan stadionin ja Pyynikin uimahallin, rakentamiseen Tampereelle.


title: Tampereen Urheilun Edistämissäätiö

text: Säätiöön kuuluvat kaikki tamperelaiset urheiluseurat ja -järjestöt, jotka ovat ilmoittaneet edustajansa säätiön edustajistoon. Kaksi kertaa vuodessa kokoontuva edustajisto valitsee säätiön hallituksen, joka päättää apurahojen saajista. Vuonna 2009 säätiöön kuuluu 60 tamperelaista urheilujärjestöä. Parhaimmillaan jäseniä on ollut vuonna 1989, jolloin mukana oli peräti 86 jäsenjärjestöä. Yhteensä historian saatossa toiminnassa on ollut mukana noin 150 eri tamperelaista urheilujärjestöä.


title: Tampereen Urheilun Edistämissäätiö

text: Säätiön varainhankinnassa merkittävimmässä asemassa olivat Tammelantorin Tempauksina tunnetut kansanjuhlat, jotka laadukkaalla ohjelmistollaan keräsivät vuodesta 1946 vuoteen 1963 vuosittain 6800-16000 osallistujaa.


title: 811 Naval Air Squadron

text: 811 Naval Air Squadron (811 NAS) oli Britannian Kuninkaallisen laivaston ilmavoimien lentolaivue.


title: 811 Naval Air Squadron

text: Laivue perustettiin 3. huhtikuuta 1933 Gosportissa yhdistämällä 465 ja 466 lentueet, jotka oli perustettu alun perin Gosportissa 20. ja 31. maaliskuuta 1931. Laivueen kalustona oli 12 Blackburn Ripon IIC:tä. Laivue siirrettiin 8. toukokuuta "HMS Furiousille". Laivueen koneet vaihdettiin Blackburn Baffineiksi tammikuussa 1935 ja lokakuussa 1936 laivueen kalustoksi vaihdettiin Fairey Swordfishit. "HMS Furiousin" siirryttyä joulukuussa 1938 telakalle laivue merkittiin tukialuslentokouluksi ja se siirrettiin 31. tammikuuta 1939 "HMS Courageousille". Laivueen siirtyessä 24. toukokuuta Amiraliteetin valvontaan laivue nimettiin 767 laivueeksi.


title: 811 Naval Air Squadron

text: Laivue oli alun perin 767 laivue, joka nimettiin 24. toukokuuta 1939 811 laivueeksi. Southamptonissa yhdeksän päivää aiemmin perustettu 811A lentue määritti samalla laivueen numeron.


title: 811 Naval Air Squadron

text: Toisen maailmansodan syttyessä laivue siirrettiin "HMS Courageousille" ja se menetti kaikki koneensa tukialuksen upotessa 17. syyskuuta.


title: 811 Naval Air Squadron

text: Laivue perustettiin uudelleen 15. heinäkuuta 1941 RNAS Lee-on-Solentissa kalustonaan kaksi Chesapeakia ja kaksi Hawker Sea Hurricanea. Laivueen tehtävänä oli palvella saattuetukialuksilla ja sen kalusto vaihdettiin nopeasti kuuteen Fairey Swordfishiin. Laivue toimi osan aikaa RAF:n rannikkolennoston alaisuudessa ja siihen liitettiin joulukuussa 1942 812 laivue RNAS Hatstonista.


title: 811 Naval Air Squadron

text: Laivueen kalustoon lisättiin kolme Grumman Wildcattia ja se siirrettiin helmikuussa 1943 "HMS Biterille" saattuepalvelukseen. Laivueen koneet vaurioittivat kahta saksalaista sukellusvenettä 25. huhtikuuta "U-203":a ja 12. toukokuuta "U-89":ää. Kumpikin sukellusvene jätettiin pinta-alusten tuhottaviksi. Laivue palasi rannikkolennoston alaisuuteen 1944 ollen maissa pääosan vuodesta.


title: 811 Naval Air Squadron

text: Laivue siirrettiin syyskuussa 1944 "HMS Vindexille" Jäämeren saattueiden suojaamiseksi. Laivueen kalustona oli tällöin 12 Fairey Swordfishia ja neljä Grumman Wildcattia. Laivue lakkautettiin 9. joulukuuta 1944.


title: 811 Naval Air Squadron

text: Laivueen kalustona oli sodan jälkeen De Havilland Sea Mosquito TR.33 -lentokoneet.


title: 822 Naval Air Squadron

text: 822 Naval Air Squadron (822 NAS) oli Britannian Kuninkaallisen laivaston ilmavoimien lentolaivue.


title: 822 Naval Air Squadron

text: Laivue perustettiin 3. huhtikuuta 1933 Netheravonissa yhdistämällä 442 ja 449 lentueet kalustonaan 12 Fairey IIIF:ää. Laivue siirrettiin 21. huhtikuuta 1933 "HMS Furiousille". Laivue varustettiin kesäkuussa 1936 tilapäisesti kahdellatoista Fairey Seal -koneella, jotka oli poistettu 821 laivueelta, odottaessaan marraskuulle siirrettyä 12 Blackburn Shark II -koneiden toimitusta. Laivueen kalusto vaihdettiin elokuussa 1937 Fairey Swordfisheihin. Laivue siirrettiin tukialukselle laskeutumiskoulutukseen ja siirrettiin 8. helmikuuta 1939 "HMS Courageousille". Laivueen siirryttyä Amiraliteetin valvontaan sen nimi piti vaihtaa 768 laivueeksi, mutta sen sijaan se liitettiin 24. toukokuuta 1939 767 laivueeseen.


title: 822 Naval Air Squadron

text: Osa laivueesta oli kuitenkin sijoitettu 15. toukokuuta 1939 822 laivueen A lentueeksi Eastleighiin ja lentueesta täydennettiin 1. heinäkuuta uusi 822 laivue. Uudelleen muodostettu laivue siirrettiin 12. elokuuta "HMS Courageousille".


title: 822 Naval Air Squadron

text: Toisen maailmansodan syttyessä laivue palveli edelleen "HMS Courageousilla". Laivue lakkasi olemasta tukialuksen upotessa 17. syyskuuta 1939. Laivueesta jäljelle jäänyt henkilöstö liitettiin 767 laivueeseen.


title: 822 Naval Air Squadron

text: Laivue perustettiin uudelleen 15. lokakuuta 1941 RNAS Lee-on-Solentissa kalustonaan yhdeksän Fairey Swordfishiä. Laivueen koneet vaihdettiin maaliskuussa 1942 Fairey Albacoreiksi. Laivue siirrettiin 17. heinäkuuta "HMS Furiousille" saattuepalvelukseen ja sittemmin suojaamaan Pohjois-Afrikan maihinnousua. Laivue hyökkäsi 10. marraskuuta yhdessä muiden laivueiden kanssa La Senian lentotukikohtaan, jolloin 47 vihollislentokonetta tuhottiin. Laivue menetti hyökkäyksessä neljä konetta, joista yhtenä oli laivueen komentajan kone. Laivue siirrettiin maihin Gibraltarilla.


title: 822 Naval Air Squadron

text: Laivue siirrettiin "HMS Furiousille" suojaamaan Jäämeren saattueita. Laivueen maakenttänä toimi RNAS Hatston. Laivueen kalusto vaihdettiin heinäkuussa 1943 kahteentoista Fairey Barracudaan RNAS Lee-on-Solentissa. Laivue liitettiin lokakuussa osaksi 45. Laivaston torpedopommittajalennostoa. Laivue siirrettiin huhtikuussa 1944 RAF St. Thomas Mountiin Etelä-Intiaan. Koneet ja henkilökunta matkasivat erikseen. Laivueen konevahvuus nostettiin heinäkuussa 21:een sulauttamalla 823 laivueen henkilöstö ja kalusto laivueeseen. Laajentunut laivue siirrettiin "HMS Victoriousille", jonka mukana se suoritti syöksypommituksia Sumatran operaatiossa. Laivueen kalusto osoittautui sopimattomaksi trooppisiin olosuhteisiin ja laivue kuljetettiin takaisin Englantiin lokakuussa 1944.


title: 822 Naval Air Squadron

text: Laivue ryhmitettiin uudestaan 18. marraskuuta 1944 RNAS Lee-on-Solentissa kalustonaan 12 Fairey Barracuda III:a. Laivue palveli osana rannikkolennostoa Englannin Kanaalin alueella tukikohtinaan RNAS Thorney Island ja RNAS Manston. Laivueen lentokoneet siirrettiin kesäkuussa 1945 860 laivueeseen ja laivue vastaanotti Barracuda II:t, joihin oli asennettu amerikkalaiset ASH tutkat. Laivue valmistautui siirtymään tukialuspalvelukseen ja matkaamaan Kauko-Itään. Siirto kuitenkin peruutettiin sodan päättyessä. Laivue lakkautettiin helmikuussa 1946.


title: 819 Naval Air Squadron

text: 819 Naval Air Squadron (819 NAS) oli Britannian Kuninkaallisen laivaston ilmavoimien lentolaivue. Se osallistui toisessa maailmansodassa Taranton taisteluun yhdessä 815 Naval Air Squadronin kanssa.


title: 819 Naval Air Squadron

text: Laivue perustettiin 15. tammikuuta 1940 RNAS Fordissa. Perustamisessa käytettiin "HMS Ark Royalilta" ja "HMS Courageousilta" koottuja lentomiehistöjä ja sen kalustoksi sijoitettiin 12 Fairey Swordfishiä. Osa laivueesta siirrettiin rannikkolennoston alaisuuteen Detlingiin suojaamaan Dunkirkin evakuointia sukellusveneiltä. Laivue siirrettiin kesäkuussa "HMS Illustriousille", jonka mukana se purjehti Pohjois-Atlantille ennen elokuista siirtymistä Välimeren laivastoon. Laivue oli vuoron perään maissa Dekheilassa ja "HMS Illustriousilla" ja se osallistui moniin hyökkäyksiin itäisen Välimeren kohteisiin.


title: 819 Naval Air Squadron

text: Laivue osallistui 12. marraskuuta vastaisena yönä Italian laivaston raskaiden yksiköiden tuhoamiseen Taranton satamassa. "HMS Illustriousin" vaurioituessa pahoin 10. tammikuuta 1941 ilmapommituksessa laivue kärsi runsaita sekä kalusto että henkilötappioita. Ilmassa olleet koneet lensivät Hal Fariin, missä laivue lakkautettiin 14. tammikuuta liittämällä se 815 laivueeseen.


title: 819 Naval Air Squadron

text: Laivue perustettiin uudelleen 1. lokakuuta 1941 RNAS Lee-on-Solentissa kalustonaan yhdeksän Fairey Swordfish Mk I:tä. Laivueen koneiksi lisättiin Mk II:a ennen kesäkuista siirtymistä "HMS Avengerille". Laivue oli maissa ollessaan alistettu kolmeksi kuukaudeksi rannikkolennostolle Pohjanmeren ja Englannin Kanaalin miinoittamiseksi. Miinoituslentojen aikana laivue oli hajaallaan useissa tukikohdissa. Laivue siirrettiin 16. huhtikuuta RNAS Machrihanishiin ja siirrettäväksi "HMS Archerille" suojaamaan Pohjois-Atlantin saattueita. Laivueen Swordfish oli ensimmäinen, joka upotti 23. toukokuuta 1943 sukellusveneen (U-752) raketeilla.


title: 819 Naval Air Squadron

text: Laivuetta vahvennettiin elokuussa kolmella 892 laivueen Grumman Wildcatilla ennen siirtoa "HMS Activitylle". Syyskuun aikana laivueen Swordfisheihin asennettiin ASV-tutkat. Laivuetta vahvennettiin maaliskuussa 1944 edelleen Wildcateilla. Huhtikuussa laivueen Wildcatit siirrettiin muodostettavaan 833 laivueeseen ja laivueen Swordfishit siirrettiin maihin rannikkolennoston alaisuuteen. Laivueen tehtävänä oli Normandian maihinnousun tukeminen. Maihinnousun jälkeen osa laivueesta siirrettiin Belgiassa oleviin tukikohtiin. Laivue koottiin Englantiin ja lakkautettiin 10. maaliskuuta 1945 Bincham Newtonissa.


title: 824 Naval Air Squadron

text: 824 Naval Air Squadron (824 NAS) oli Britannian Kuninkaallisen laivaston ilmavoimien lentolaivue.


title: 824 Naval Air Squadron

text: Laivue perustettiin 3. huhtikuuta 1933 Gosportissa Royal Air Forcen 460 laivueesta kalustonaan yhdeksän Fairey IIIF -lentokonetta. Laivue siirrettiin myöhemmin huhtikuussa ''HMS Eaglelle", jonka mukana se matkasi Kiinan asemalle Hong Kongiin, missä siihen liitettiin RAF:n 440 laivue. Yhdistymisen jälkeen laivueen vahvuus nousi kahteentoista koneeseen. Laivue numeroitiin uudelleen 8. lokakuuta 1934 825 laivueeksi, jolloin se samalla lakkasi olemasta.


title: 824 Naval Air Squadron

text: Laivue perustettiin uudelleen samana päivänä Upavonissa kalustonaan yhdeksän Fairey Seal -lentokonetta. Laivue liitettiin marraskuussa "HMS Hermekselle" purjehtien Välimeren kautta Kiinan asemalle. Tammikuussa 1937 siirtyi "HMS Eaglelle" yhdeksän Fairey Swordfish torpedopommittajaa miehistöineen, mitkä purjehtivat aluksen mukana Kiinan asemalle. Perille huhtikuussa saavuttuaan koneet korvasivat laivueen kalustoineen.


title: 824 Naval Air Squadron

text: Toisen maailmansodan syttyessä laivue oli torpedopommitus-, tulenjohto- ja tiedustelutehtävissä "HMS Eaglella" Itäisessä laivastossa Singaporessa kalustonaan yhdeksän Fairey Swordfishia. Tukialuksen mukana laivue siirtyi Trincomaleehen Ceylonille etsimään saksalaisia saarronmurtajia ja kaappareita Intian valtamereltä. Laivue siirtyi toukokuussa 1940 Välimerelle, jossa se suojasi Maltan saattueita ja toimi taistelulaivojen tulenjohtotehtävissä.


title: 824 Naval Air Squadron

text: Laivue pommitti 4. syyskuuta Maritzan lentokenttää Rhodoksella ja kaksi laivueen koneista osallistui 12. marraskuuta vastaisena yönä "HMS Illustriousilta" Taranton satamassa olleiden raskaiden Italian laivaston yksiköiden tuhoamiseen. Laivue jaettiin tammikuussa 1941 Dekheilan maakentän ja "HMS Eaglen" kesken. Laivue kasattiin maaliskuussa Port Sudanissa tukemaan tukemaan maavoimien taisteluita Itä-Afrikassa. Laivue upotti 3. huhtikuuta vihollisen hävittäjän Eritrean rannikolla ja vaurioitti kahta muuta niin pahoin, että ne oli ajettava rantaan uppoamisen estämiseksi.


title: 824 Naval Air Squadron

text: Laivue siirrettiin 19. huhtikuuta "HMS Eaglelle" purjehtien Hyväntoivonniemen reittiä Atlantille. Etelä-Atlantilla laivue osallistui saksalaisen taistelulaivan "Bismarckin" etsimiseen, minkä aikana laivueen koneet upottivat 6. kesäkuuta sukellusveneiden emälaiva "Elben" ja pakottivat 15. kesäkuuta tankkeri "Lothringenin" antautumaan.


title: 824 Naval Air Squadron

text: "HMS Eaglen" palattua Englantiin telakalle huoltoon laivue siirrettiin maihin RNAS Machrihanishiin, josta se palasi tammikuussa 1942 tukialukselle suojaamaan saattuetta Gibraltarille ja edelleen Maltalle. Laivue sijoitettiin neljäksi kuukaudeksi maihin Gibraltarilla, vaikkakin lentueita oli ajoittain muun muassa "HMS Arguksella" suojaamassa lentokoneiden siirtoja Maltalle.


title: 824 Naval Air Squadron

text: "HMS Eaglen" upotessa 11. elokuuta 1942 oli pääosa laivueen koneista tukialuksella. Pienempi Gibraltarilla ollut osa liitettiin 813 laivueeseen.


title: 824 Naval Air Squadron

text: Laivue perustettiin virallisesti uudelleen 1. lokakuuta 1942 RNAS Lee-on-Solentissa, vaikkakin se olikin koottu uudelleen jo elokuussa samassa paikassa. Laivueen kalustoksi siirrettiin kuusi Fairey Swordfish Mk I:ä. Laivueen koneet vaihdettiin Mk II:ksi ennen maaliskuista siirtoa "HMS Unicornille". Laivueen koneiden lukumäärä nostettiin kesäkuussa yhdeksään. Laivueeseen liitettiin elokuussa kuusi Hawker Sea Hurricanea hävittäjälentueeksi ja se siirrettiin 27. lokakuuta "HMS Strikerille" suojaamaan Biskajan lahden poikki kulkeneita ja Pohjois-Atlantin saattueita.


title: 824 Naval Air Squadron

text: Laivueen konemäärää kasvatettiin toukokuussa 1944 kolmella laivueen ollessa RNAS Hatstonissa. Laivueen Sea Hurricant vaihdettiin kesäkuussa Grumman Wildcatteihin ja sen jälkeen laivue palasi "HMS Strikerille" häiritsemään saksalaisten Norjan rannikon meriliikennettä. Laivueeseen liitettiin elokuussa neljä Wildcattia lisää ja se siirtyi suojaamaan Atlantin saattueita. Laivue lakkautettiin 16. lokakuuta 1944 Abbotsinchissa.Laivueesta muodostettiin 1960-luvulla helikopterilaivue.


title: Ammoniumasetaatti

text: Ammoniumasetaatti on kemiallinen yhdiste, jonka suhdekaava on CHONH ja molekyylikaava CHCOONH. Se on läpikuultavista rombisista kiteistä koostuvaa väritöntä tai valkoista kiinteää ainetta, jota valmistetaan reagoittamalla ammoniakkia ja etikkahappoa keskenään.


title: Argentiina kesäolympialaisissa 1936

text: Argentiina osallistui Berliinin kesäolympialaisiin 1936 51 urheilijan joukkueella. Maa voitti yhteensä seitsemän mitalia, joista kaksi oli kultaisia, kaksi hopeisia ja kolme pronssisia. Kisojen mitalitilastossa Argentiina sijoittui jaetulle 13. sijalle.


title: Argentiina kesäolympialaisissa 1936

text: Argentiinan joukkueen lipunkantajana avajaisissa toimi maratonjuoksija Juan Carlos Zabala.


title: Mika Pietilä

text: Mika Pietilä (s. ) on entinen suomalainen jääkiekkomaalivahti.


title: Mika Pietilä

text: Pietilä pelasi juniorina jääkiekkoa Tampereen Ilveksessä. Kaudeksi 1995–1996 hän siirtyi Hämeenlinnan Pallokerhoon, jossa pelasi myös ensimmäiset ottelunsa jääkiekon SM-liigassa. HPK:sta hän siirtyi vuonna 1998 Ranskaan, jossa jatkoi uraansa Ranskan liigan HC Reimsissä. Pietilä pelasi joukkueessa kaksi kautta ja hänet valittiin kummallakin kaudella Ranskan liigan parhaaksi maalivahdiksi. Hän palasi vuonna 2000 takaisin Suomeen ja Ilvekseen, josta siirtyi vuonna 2002 pelaamaan Britanniaan. Vuosina 2003–2005 Pietilä pelasi Saksassa ja Venäjällä. Kaudella 2005–2006 hän pelasi Kajaanin Hokissa ja Kärpissä. Pietilä lopetti uransa jääkiekkoilijana vuonna 2006.


title: Roberta Vinci

text: Roberta Vinci (s. 18. helmikuuta 1983 Taranto) on italialainen tennispelaaja. Hän aloitti ammattilaisuransa vuonna 1999.


title: Roberta Vinci

text: Vinci on voittanut urallaan yhdeksän kaksinpelin WTA-turnausta. Helmikuussa 2007 hän voitti Bogotán turnauksen, kun Tathiana Garbin joutui luovuttamaan ottelun kolmannessa erässä molempien voitettua aiemmin yhden erän. Huhtikuussa 2009 Vinci voitti Barcelonan turnauksen loppuottelussa Marija Kirilenkon lukemin 6–0, 6–4. Lokakuussa 2010 Vinci voitti Luxemburgin turnauksen finaalissa Julia Görgesin. Huhtikuussa 2011 Vinci voitti Barcelonan turnauksen finaalissa Lucie Hradeckán, kesäkuussa 2011 's-Hertogenboschin turnauksen finaalissa Jelena Dokićin, heinäkuussa 2011 Budapestin turnauksen finaalissa Irina-Camelia Begun, elokuussa 2012 Dallasin turnauksen finaalissa Jelena Jankovićin ja heinäkuussa 2013 Palermon turnauksen finaalissa Sara Erranin. Nelinpelin WTA-turnausvoittoja Vincillä on 25.


title: Roberta Vinci

text: Grand Slam -turnausten kaksinpeleissä Vinci on kerran selviytynyt loppuotteluun, Yhdysvaltain avoimissa 2015, jolloin hän hävisi loppuottelussa maannaiselleen Flavia Pennettalle kahdessa erässä. Samassa turnauksessa hän voitti muun muassa ennakkosuosikki Serena Williamsin. Puolivälieriin saakka Vinci on päässyt Yhdysvaltain avoimissa 2012 ja 2013. Neljännelle kierrokselle hän on päässyt kolme kertaa, Wimbledonissa 2012 ja 2013 sekä Ranskan avoimissa 2013. Lisäksi hän on kahdeksan kertaa selviytynyt kolmannelle kierrokselle: Wimbledonissa 2005, 2009 ja 2011, Australian avoimissa 2006, 2010 ja 2013, Ranskan avoimissa 2011 sekä Yhdysvaltain avoimissa 2011.


title: Petri Kallio

text: Petri Kallio (s. 19. heinäkuuta 1982 Turku) on suomalainen koripalloilija, joka edustaa kaudella 2009–10 koripallon I-divisioonassa pelaavaa Ura Basketia, joka on myös hänen kasvattajaseuransa.


title: Petri Kallio

text: Kallio on pelannut kaudella 2004-2005 Korisliigaa, jonka jälkeen hän pelasi kolmen vuoden ajan I-divisioonaa. Kauden 2008–2009 Kallio pelasi Korisliigassa Korihaiden paidassa.


title: Enrico Hillyer Giglioli

text: Enrico Hillyer Giglioli (13. kesäkuuta 1845 Lontoo – 16. joulukuuta 1909 Firenze) oli italialainen eläintieteilijä ja antropologi.


title: Enrico Hillyer Giglioli

text: Enrico Gigliolin isä oli Vincenzo Giglioli, lääkäri ja antropologi, joka asui perheineen Lontoossa poliittisista syistä johtuen. Hänen äitinsä oli englantilainen sukunimeltään Hillyer. Perhe palasi Italiaan 1848. Giglioli opiskeli Paviassa, Lontossa ja Pisassa, ja toimi Torinon yliopiston professorina ja Firenzen Kuninkaallisen eläintieteellisen museon johtajana. Hän laati eläintieteellisen raportin matkastaan "Magenta"lla Filippo de Filippin kanssa, joka oli hänen esimiehensä.


title: Enrico Hillyer Giglioli

text: Giglioli nimesi useita uusia eläinlajeja, muun muassa linnuista tyrskyviistäjän ("Pterodroma magentae") ja mauritiuksenviistäjän ("Pterodroma arminjoniana") yhdessä Tommaso Salvadorin kanssa.


Tampereen kaupungin kirjallisuuspalkinto (aiemmin Luovan kirjallisen työn palkinto) on jaettu vuodesta 1944 lähtien. Kaupunginhallituksen asettama toimikunta valitsee vuosittain julkaistusta kirjallisuudesta palkittavat teokset.


title: Tampereen kaupungin kirjallisuuspalkinto

text: Palkinto voidaan jakaa tamperelaisten kirjailijoiden tai Tampere-aiheisista julkaistuista kaunokirjallisista tai muun luovan kirjallisuuden teoksista. Tamperelaisella kirjailijalla tarkoitetaan Tampereella tai Tampereen lähiseudulla nykyisin asuvaa tai Tampereelta kotoisin olevaa, nykyisin muualla asuvaa kirjailijaa.


text: Sääntöjen mukaan palkintoa ei myönnetä samalle kirjailijalle kahtena vuotena peräkkäin. Palkinto jaetaan ilman kilpailua luovan kirjallisen työn palkitsemistoimikunnan harkinnan mukaisesti. Osa jaettavasta summasta on mahdollisuuksien mukaan käytettävä hyvän nuoriso- ja lastenkirjallisuuden palkitsemiseen.Lähde


title: Anneli Vainio

text: Anneli Vainio on suomalainen anestesiologian erikoislääkäri, lääketieteen tohtori, joka on kivunhoidon asiantuntija. Hän on kirjoittanut kivunhoidosta useita kirjoja. Vainio asuu Ranskassa.


title: Västerås IK

text: Västerås IK ("Västerås Ishockeyklubb") on ruotsalainen jääkiekkoseura Västeråsista. Joukkue pelaa Ruotsin toiseksi korkeimmalla sarjatasolla HockeyAllsvenskanissa. Västerås IK on pelannut 12 kautta Ruotsin pääsarjassa Elitserienissä vuodesta 1988 vuoteen 2000.


title: Västerås IK

text: Västerås IK perustettiin vuonna 1913 ja jääkiekko aloitettiin seurassa vuonna 1939. Västeråsin jääkiekkojaosto oli toiminnassa vuoteen 2000 asti, jolloin seura lopetettiin ja vaihtoi nimekseen Västerås IK Ungdom, joka vaihdettiin myöhemmin vuonna 2005 nimelle VIK Västerås HK. Noustuaan vuoden jälkeen kolmanneksi korkeimmalta sarjatasolta Hockeyettanista takaisin Allsvenskaniin vuonna 2018 seura palasi vanhaan Västerås IK -nimeensä.


title: National Association of Broadcasters

text: National Association of Broadcasters (NAB) on vuonna 1922 perustettu yhdysvaltalainen lähetystoimintaa harjoittavien tahojen edunvalvontajärjestö. Järjestö edustaa noin 900 televisio- ja 5 000 radioasemaa, ja sen päämaja sijaitsee Washington DC:ssä.


title: National Association of Broadcasters

text: Alun perin järjestö perustettiin suunnittelemaan radiotaajuuksien käyttöä, ja se olikin merkittävässä roolissa vuoden 1927 radiolain valmisteluissa. Toinen merkittävä järjestön alkuaikojen tehtävä oli radion tekijänoikeuskorvauksista neuvotteleminen.


title: National Association of Broadcasters

text: Vuosittainen yleensä Las Vegasissa järjestettävä NAB Convention on eräs suurimpia alan ammattilaisten kohtaamis- ja markkinointitapahtumia maailmassa. NAB valitsee joka vuosi yhden uuden jäsenen National Association of Broadcasters Hall of Fameen sekä radion että television parista.


title: Nainen ikkunassa

text: Nainen ikkunassa ("The Woman in the Window") on Fritz Langin ohjaama yhdysvaltalainen film noir -elokuva vuodelta 1944. Elokuva perustuu J. H. Wallisin romaaniin "Once Off Guard". käsikirjoituksen kirjoitti romaanin pohjalta Nunnally Johnson, ja pääosissa näyttelevät Edward G. Robinson ja Joan Bennett.


title: Nainen ikkunassa

text: Professori Richard Wanleyn (Edward G. Robinson) perhe lähtee viettämään kesää, ja perheenisä jää kaupunkiin. Hän tapaa Alice Reedin (Joan Bennett), jota esittävän maalauksen hän on aiemmin nähnyt näyteikkunassa, ja he menevät ravintolan kautta naisen asunnolle. Asuntoon tulee naisen miesystävä, ja tapahtuu surmatyö. Wanley ja Reed yrittävät hävittää jälkiä.


title: Nainen ikkunassa

text: Oman tuotantoyhtiön International Picturesin omistanut Johnson sai elokuvan käsikirjoituksen valmiiksi syksyllä 1943. Hän kiinnitti pääosiin Robinsonin ja Bennettin ja halusi Langin ohjaajaksi. Johnsonin käsikirjoitus on Wallisin romaanille pitkälti uskollinen. Hän oli vaihtanut vain Robinson esittämän professorin alan englanninkielisestä kirjallisuudesta rikospsykologiaan ja Bennettin hahmon moniselitteisemmäksi, kun romaanissa tämä oli prostituoitu.


title: Nainen ikkunassa

text: Johnson antoi itsenäisenä tuottajana Langille melko vapaat kädet "Naisen ikkunassa" ohjaukseen. Lang pystyi matkustamaan kuvauspaikoille New Yorkiin, jotta lavasteista tuli hänen mielestään oikeat.


title: Nainen ikkunassa

text: Fritz ohjasi vuoden kuluttua saman näyttelijäryhmän kanssa samantapaisen elokuvan "Punainen katu", jossa myös piinataan keski-ikäistä miestä. Sekin kuuluu Langin parhaimmistoon


title: Nainen ikkunassa

text: "Nainen ikkunassa" sai aikalaiskriitikoilta ja yleisöltä hyvän vastaanoton. Elokuvan musiikin tekijät Hugo Friedhofer ja Arthur Lange olivat ehdolla Oscar-palkinnon saajaksi parhaasta musiikista draama- tai komediaelokuvaan. Elokuvaa pidetään nykyään Langin Yhdysvaltojen-uran parhaimpana teoksena ja hänen 1940-luvun elokuvistaan tärkeimpänä.


title: Nainen ikkunassa

text:
2000-luvun kritiikissä todetaan, että juonenkäänteet ovat osittain epäuskottavia, mutta sen korvaavat tunnelma ja onnistunut rytmitys.
Dan Duryeain ovimiehen hahmon älykkyys tekee myös kriitikkoon vaikutuksen, mutta hän olisi odottanut Robinsonin ja Bennettin rooleilta enemmän hermostusta.


title: Nainen ikkunassa

text: "Nainen ikkunassa" vaikutti myös film noir -termin kehittymiseen. Ranskalaiset toimittajat käyttivät termiä ensimmästä kertaa vuonna 1946, kun viisi samantyylistä yhdysvaltalaista elokuvaa sai ensi-iltansa Ranskassa. Ne olivat "Nainen ikkunassa", "Maltan haukka", "Laura", "Hyvästi, kaunokaiseni" ja "Nainen ilman omaatuntoa".


title: Luhtaorvokki

text: Luhtaorvokki ("Viola uliginosa") on pääasiassa Itä- ja Keski-Euroopassa tavattava orvokkikasvi. Suomessa laji on uhanalainen ja rauhoitettu luonnonsuojeluasetuksella.


title: Luhtaorvokki

text: Luhtaorvokki kasvaa 8–16 senttimetriä korkeaksi. Kasvin juurakko on pitkä, suikerteleva ja usein myös rönsyllinen. Lehdet ja kukkaperät kasvavat suoraan juurakosta. Luhtaorvokin vaaleanvihreät, kaljut lehdet ovat puikean herttamaisia ja selväkärkisiä. Siniset tai sinipunaiset kukat ovat lehdettömän vanan latvassa. Kukkien terälehdet ovat selvästi lanttokärkisiä. Luhtaorvokki kukkii Suomessa touko-kesäkuussa.


title: Luhtaorvokki

text: Muista Suomessa tavattavista orvokeista luhtaorvokkia muistuttaa lähinnä korpiorvokin ("V. epipsila") ja suo-orvokin ("V. palustris") risteytys viitaorvokki ("V." × "ruprechtiana"). Luhtaorvokki risteytyy aho-orvokin kanssa.


title: Luhtaorvokki

text: Luhtaorvokki on mantereinen, itäeurooppalainen kasvilaji. Sen päälevinnäisyysalue ulottuu Länsi-Ukrainasta Länsi-Venäjälle ja Valko-Venäjälle. Luhtaorvokkia tavataan myös Keski-Euroopan itäosissa, Balkanilla sekä Itämeren piirissä Suomessa, Ruotsissa, kaikissa Baltian maissa ja Tanskassa Bornholmin saarella.


title: Luhtaorvokki

text: Suomessa luhtaorvokkia on tavattu vain noin 20 kasvupaikalta Etelä-Suomessa. Näistä esiintymistä jäljellä oli vuonna 1997 noin puolet. Suurin osa silloisista esiintymistä oli hyvin pieniä. Suomen suurimmat luhtaorvokin esiintymät ovat Hangossa. Vuonna 2011 luhtaorvokin tiedettiin esiintyvän Suomessa vain Hangon Santalankorvessa, Jomalassa, Karkussa, Kökarin Österbyggessä, Tohmajärven Onkamossa ja Vihdin Kourlassa. Muun muassa Mäntsälän Kuljunojan luhtaorvokki, jonka kasvupaikka oli rauhoitettu, oli vuoteen 2008 mennessä hävinnyt.


title: Luhtaorvokki

text: Tyypillisiä luhtaorvokin esiintymispaikkoja ovat puronvarret, tervaleppäluhdit ja tulvarannat. Laji vaatii menestyäkseen kasvupaikoillaan säännöllisesti toistuvia tulvia. Luhtaorvokin taantumisen syinä Suomessa ja muualla ovat kasvupaikkojen ojitus, purojen perkaus, pellonraivaus ja rakentaminen.


title: Jääkiekon V-divisioona

text: Jääkiekon V-divisioona on Suomen jääkiekon seitsemänneksi korkein sarjataso. Sitä pelataan Jääkiekkoliiton eteläisellä alueella.


title: TNS-hoito

text: TNS-hoito eli transkutaaninen hermostimulaatio () kuuluu kivunhoitoon käytettäviin lääketieteellisiin stimulaatiomenetelmiin.


title: TNS-hoito

text: Menetelmässä kosketushermopäätteitä ärsytetään sähköisesti, jolloin ärsykkeet estävät kipuärsykkeiden etenemisen selkäytimestä aivoihin. Laitteilla voidaan antaa joko nopeafrekvenssistä ärsytystä, joka tuntuu iholla värinänä, tai hidasfrekvenssistä ärsytystä, joka tuntuu kivuttomina lihassupistuksina. Sitä käytetään monien akuuttien ja kroonisten kipujen hoidossa. Kun ärsytys kohdistetaan lihaksen kipeisiin laukaisupisteisiin, lihasten arkuus vähenee.


title: TNS-hoito

text: TNS-hoidon antamiselle on joitakin esteitä, kuten ihotulehdus, avoin ihohaava ja voimakas ihottuma, eikä sitä anneta jos on raskaana tai käyttää sydämen tahdistinta.


title: TNS-hoito

text: Menetelmän vaikutusmekanismista ei ole varmuutta, mutta sen oletetaan vaikuttavan kivunviestintäjärjestelmään selkäytimen tasolla ja keskushermostossa. Vaikutus ilmeisesti kohdistuu myös tahdosta riippumattomaan hermostoon ja vaikuttaa samoihin kohdesoluihin kuin vahvat kipulääkkeet. Sen on osoitettu tehoavan parhaiten nivelrikon, erityisesti polvinivelrikon, kuukautiskipujen, leikkauksen jälkeisen kivun, sepelvaltimotautiin liittyvän kivun, pitkäaikaisen hermoperäisen kivun ja nivelreumaan liittyvän kivun hoidossa, ja se tehoaa suureen osaan potilaita vähintään kohtalaisesti tai hyvin.


title: TNS-hoito

text: TNS on sähköisistä stimulaatiohoidoista tavallisimmin käytetty. Muita käytetään harvoin.


Beigangin kansainvälinen musiikkifestivaali () on Beigangin filharmonisen yhdistyksen () Beigangissa, Yunlinin piirikunnassa Taiwanissa järjestämä festivaali. Se järjestettiin ensimmäisen kerran vuonna 2006 ja se on nykyään suurin ja merkittävin Yunlinin piirikunnassa järjestettävä kansainvälinen musiikkifestivaali. Beigangin kansainvälisen musiikkifestivaalin aikana järjestetään useita konsertteja, joiden ohjelmisto koostuu pääasiassa puhallinsoitinmusiikista. Festivaaliohjelma sisältää paitsi resitaaleja, myös konsertteja kamarimusiikkikokoonpanoille sekä puhallinorkesterille. Konserttisarjan ohella festivaalin aikana järjestetään opetusta yhteistyössä Chia-Hu-konservatorion () kanssa sekä monipuolista ohjelmaa festivaalille ympäri maailmaa kutsutuille muusikoille. Beigangin kansainvälisen musiikkifestivaalin taiteellinen johtaja on pianisti Heinz Chen.


title: Beigangin kansainvälinen musiikkifestivaali

text: Beigang () on tunnettu Mazu-jumalattarelle rakennetusta temppelistään. Koska Beigangissa on perinteisesti järjestetty kulttuuritapahtumia yleensä ainoastaan juhlapyhinä, on Beigangin filharmoninen yhdistys omistautunut kehittämään kaupungin musiikkikoulutusta ja -tarjontaa. Valtaosa festivaalin tapahtumista järjestetään Beigangin keskustassa.


text: Ensimmäisellä Beigangin filharmonisen yhdistyksen järjestämällä festivaalilla vuonna 2005 esiintyi paikallinen puhallinorkesteri sekä Chia-Hu-konservatorion oppilaita. Vuonna 2006 nimetty taiteellinen johtaja Heinz Chen sai tehtäväkseen kehittää ja laajentaa festivaalia kansainväliseksi ja seuraavana vuonna järjestettiin ensimmäinen Beigangin kansainvälinen musiikkifestivaali. Festivaali saavuttikin suuren suosion paikallisten asukkaiden, median ja poliitikkojen keskuudessa. Piirikunnan kuvernööri Su Ji-Feng on vieraillut festivaalilla vuosittain, ja vuonna 2007 Hochschule für Musik Detmoldin rehtori, professori Martin Christian Vogel, vieraili festivaalilla.